text:
Entrante promé di yüni 2018 kontròl riba lèntfel lo ta mas estrikto. Ta prohibí persona no outorisá sali ku kualkier tipo di shushi for di tereno di lèntfel Malpais. Tur persona ku drenta tereno di lèntfel Malpais mester sali bèk na momentu ku kaba di depositá nan shushi despues di pasa e proseso di registrashon.
Pa loke ta trata persona ku ta subi tereno di lèntfel pa kolektá heru pa resiklá, solamente un kantidat limitá ta keda outorisá pa dia i e persona mester ta registrá i tambe identifiká tur mainta. Mester mèldu pa registrashon na e kaya di medioambiente i risibí un badge. Un persona sin badge no ta outorisá pa kolektá ningun tipo di material. Personal di seguridat tin e outoridat pa indiká na e persona ku e tin di bandoná e tereno.
Pa motibunan di salubridat i seguridat ningun persona no por sali for di tereno di lèntfel ku ningun tipo di material òf shushi ku a kolektá riba lèntfel. Materialnan di heru pa resiklá por entregá serka e kompania Antillean Metal Scrap (AMS), riba tereno di lèntfel i lo risibí pago pa esaki. E kompania AMS mes lo indiká e suma di plaka ku e persona lo risibí a kambio di e material di heru pa resiklá ku e la entregá. AMS lo hiba tur material ku a keda kolektá pa resiklahe na su fábrika pa eksportá e materialnan akí.
Selikor ta pidi tur usuario di lèntfel pa tuma bon nota di e kambionan akí asina evitá malkomprondementu di forma ku tur kos por kana organisá i strukturá.


c: text/html

text:
Konferensia: “Unda nos ta i unda nos ta bai”.
… Ban keda kontektá pa sigui fortifiká e vishon pa Enseñansa…
WILLEMSTAD – Ministerio di Enseñansa, Siensia, Kultura & Deporte den koperashon ku UNESCO Curaçao a tene un konferensia “Unda nos ta i unda nos ta bai” ku enfoke riba e vishon i maneho di Enseñansa i Siensia den un époka di kambio ku velosidat di lus.
Alumnonna di Johan Maurits a habri e mainta ku himno den presensia di Minister Presidente sr. E. Rhuggenaath, Minister di Enseñansa, Siensia, Kultura & Deporte sra. M. Alcalá-Wallé, Minister di Salubridat Públiko, Medio Ambiente & Naturalesa, sra. S. Camelia-Römer i Parlamentarionan; sr. Jeser El Ayoubi, sra. Gisette Seferina i sra. Ana Maria Pauletta. Tambe tabata tin diferente representante di e.o. direktivanan di skol, kabes di skol, fundashonnan ku ta traha riba e área di Enseñansa i Siensia, kolaboradornan di Ministerio di Enseñansa, Siensia, Kultura & Deporte i diferente aktornan relevante den e fèlt di Enseñansa i Siensia.
Durante di e seshon informativo aki, Minister sra. Marilyn Alcalá-Wallé ku alabes ta presidente di UNESCO Curaçao, a elaborá riba e vishon i maneho di Enseñansa i Siensia.
E vishon pa edukashon riba término largu na Kòrsou ta unu kaminda Nos isla ta e modelo i e “hub” (konekshon) pa region. Den e kuadro aki mester sigurá edukashon di kalidat i ekitativo i inklusivo i mester promové oportunidat pa “lifelong learning” pa un i tur.
Alabes Minister Alcalá-Wallé a duna indikashon ku e Plan di Desaroyo Nashonal Kòrsou, e Akuerdo i Programa di gobernashon i e Plan di urgensia di pais ta e base di maneho i ta sirbi komo guia pa e Ministerio i aktornan relevante. Tur esakinan huntu ta forma e proyekshon di e vishon komo pais na unda nos ta i na unda nos ke bai.
Direktor di Maneho di e Ministerio sra. Susan Larmonie-van Heydoorn a duna un presentashon di e kuadro i trayektonan ku e departamento di maneho di Ministerio di E.S.K.D ta trahando riba djé. Tambe a elaborá riba maneho i proyektonan ku ta keda aloká bou di e diferente metanan duradero sostenibel pa edukashon, stipulá pa Unesco den kuadro di e Agenda 2030.
E di tres orador, ku ta enkargá ku e area di ehekushon di maneho sr. Wladimir Kleinmoedig, komo direktor interino di Sektor di Enseñansa & Siensia a tene un presentashon relashoná ku tur e aktividatnan di ehekushon ku e departamento ta traha riba djé. Ela suprayá ku nos mester trese kambio den e nanera ku nos ta gadi e trabounan pa por saka mihó rendimento for di e fls. 365 mion ku ta hinka den e sektor di Enseñansa, Siensia, Kultura i Deporte.
E enfoke di e presentashonnan a keda poné riba e punto #4 di Metanan Sostenibel Duradero di UNESCO (SDG 4), ku ta suprayá ku enseñansa mester: ‘Ensure inclusive and equitable quality education and promote lifelong learning opportunities for all”.
A konta ku un sala hopi yen kaminda tur partisipante a risibí e oportunidat pa hasi pregunta na e presentadónan i asina e interakshon positivo a tuma lugá den un ambiente partisipativo i ameno. Por mira bèk riba un mainta éksitoso i informativo.

robotstxt: allowed

filter: keep


text:
Bon bini
Riba e página aki bo ta haña sa mas di kiko e ministerio aki ta para pe, ken ta su Minister i kiko e ministerio ta brinda. Ministerio di Enseñansa, Siensia, Kultura & Deporte ta dirigí su mes primeramente riba desaroyo di maneho, proyekto di legislashon, mantenshon di kalidat i supervishon riba tereno di Enseñansa, Siensia, Kultura & Deporte.
Ministerio di Enseñansa, Siensia, Kultura & Deporte ta konsistí di kuater diferente sekshon ku meta i trabounan diferente. Tur ta traha ku e mes un vishon: Kòrsou ta bai tin un sistema di enseñansa den kua kada siudadano tin e derecho i e oportunidat pa risibí un edukashon na nivel pa por logra integrá su mes den e komunidat teknológikamente moderno ku nos ta biba aden.Den e parti aki dedikashon kontinuo na enseñansa i formashon ta pará sentral. Di e manera aki e ministerio ta duna su aporte pa yega na realisashon di e vishon di Kòrsou komo pais.
Minister
Último notisia
- Giovanni Abath baluarte pa Karnaval Bandabou 50 aña.riba 15 Òktober 2018
- Kòrsou miembro asosiá na UNESCOriba 15 Òktober 2018
- Transporte Eskolarriba 15 Òktober 2018
Ultimo imagen nan audiovisual
-
Start Conferentie di Servisio di Skol nan Públiko
Na komienso di aña eskolar nos a tene un 'Start Conferentie' i esaki ta un bunita kompilashon di e dia. Riba dia di maestro i dosente nos ta kompartí esaki pa ekspresá…
-
Apertura di Aña Eskolar 2018-2019 i Konmemorashon Professor Dr. Alejandero (JANDIE) Paula
Minister di Enseñansa, Siensia, Kultura & Deporte, sra . M.Alcalá-Wallé den kompania di Promé Minister di Kòrsou Sr. E…
-
Gobièrnu di Kòrsou ta yama bon bini na nos Kampionnan di Senior League World Series
Ayera diferente mandatario a bai Curaçao International Airport pa yama bon bini na nos hóbennan ku a titulá kampion den Senior League World Series 2018…


text:
Fin di mart i kuminsamentu di aprel, investigadónan di Ombudsman Nashonal ta bai Karibe Hulandes. Nan ta tene konsulta pa tuma keho riba gobernashon, pa tratamentu. Habitante di Bonèiru, St Eustatius i Saba ku tin keho riba gobernashon por akudí serka Ombudsman Nashonal Reinier van Zutphen i su kolaboradónan, na Papiamento 'defensor di pueblo BES'.
Nan ta trata problema ku Servisio di Impuesto, Ministerio Públiko, polis, Entidat Públiko i ‘Rijksdienst Caribisch Nederland’ (RCN). Siudadano por entrega nan keho via e website i via telefòn, pero tambe via kontakto personal. Dos biaha pa aña e investigadónan di Ombudsman Nashonal ta tene konsulta na Bonèiru, St. Eustatius i Saba. E lugá i fechanan lo ser anunsiá ku aviso i spòtnan na radio, tv i Facebook.
Un di e investigashonnan mas resiente Ombudsman a hasi riba e Entidat Públiko Statia. E órgano públiko mester trata na komuniká hopi mihó ku su siudadanonan. Ombudsman a trata kuater kaso. Nan tur ta fundá pasobra e entidat públiko no a reakshoná riba e kehonan i e durashon di e tratamentu anto tabata demasiado largu.
Tambe Ombudsman Nashonal a manda e entidat públiko Bonèiru un karta di preokupashon. Ombudsman Reinier van Zutphen a diskutí su preokupashonnan personalmente ku e dirigentenan na Bonèiru na mitá di mart. E ta bisa: ‘bon komunikashon ta esensial pa komprenshon i rèspèt mutuo entre siudadano i gobernashon.’
Bonaire
Facebook: Ombudsman Nashonal en hulandes karibe


text:
Huidige artikelen
donderdag 25 februari 2016 - Hues a sentencia 18 persona pa incumplimento di declaracion di inkomstenbelasting
Pesey ta importante pa cumpli cu e deber fiscal di entegamento di declaracion
ORANJESTAD – Final di januari ultimo, casi 20 sospechoso a wordo sentencia cu boet durante un sesion special di corte fiscal door di Corte den Prome Instancia.
En total a sentencia 18 persona cu boet pa motibo cu nan no a haci declaracion di inkomstenbelasting y prima di seguro social di aña 2011 y/of 2012 of no a haci e declaracion dentro di e termino stipula.
Ta trata di mas cu Afl. 42.000,- na boet cu den algun caso a wordo imponi bou condicion.
E maneho pa loke ta trata e persecusion penal di e personanan cu no ta haci declaracion of no ta haci declaracion dentro di e termino stipula y cu ta viola ley di belasting, lo wordo intensifica durante e aña aki.
Cada 3 pa 4 luna lo presenta e casonan dilanti hues. E prome sesion di corte a tuma lugar na oktober aña pasa. E tempo ey caba a sentencia 20 sospechoso.
Ta bon pa remarca cu ora hues duna un veredicto cu ta indica un castigo, esaki lo tin como consecuencia tambe cu e asina yama ‘strafkaart’ di e persona ta wordo yena cu e castigo ey. Esaki ta algo cu por wordo preveni. Pesey Departamento di Impuesto ta haci un apelacion na su clientenan pa cumpli cu entregamento di e declaracion di inkomstenbelasting of cualkier otro tipo di belasting dentro di e termino stipula pa evita consecuencianan serio y indesea.
Gerencia di Departamento di Impuesto
25 di februari 2016


text:
Centrale Post ta manda un patruya pa un adres na Weg Fontein pa un caso di hortamento. Na e sitio, polisnan ta papia cu e homber D. E ta declara cu el a caba di yega for di trabao, y ta ripara cu e porta di cushina habri. E ta bisa cu el a bay laga e porta na yabi. D. hunto cu polisnan a drenta paden di e cas y ta nota cu desconocinan a reboltia e cas paden. Den e camber, desconocinan a bay cu mas o menos 6 mil dollar, paspoort Hulandes di D. y su pasashi pa Hulanda.
Polisnan a tuma e denuncia di D.
Ladronnan ta bay cu placa, pasashi y passpoort
Centrale Post ta manda un patruya pa un adres na Weg Fontein pa un caso di hortamento. Na e sitio, polisnan ta papia cu e homber D. E ta declara cu el a caba di yega for di trabao, y ta ripara cu e porta di cushina habri. E ta bisa cu el a bay laga e porta na yabi. D. hunto cu polisnan a drenta paden di e cas y ta nota cu desconocinan a reboltia e cas paden. Den e camber, desconocinan a bay cu mas o menos 6 mil dollar, paspoort Hulandes di D. y su pasashi pa Hulanda.


text:
Buenos Aires 2018News
Giannon a competi na Buenos Aires
Un bon experiencia pa e hoben tri-atleta
Bon experencia Olimpico na Buenos Aires pa hoben tri-atleta Giannon Eights
E hoben tri-atleta tambe a mira accion dialuna mainta den e Weganan Olimpico Hubenil na Buenos Aires, Argentina. Giannon a cuminsa cu su trajectoria den e Green Park unda e mester a landa 750m, core bicicleta 20km y finalisa cu coremento na pia un recorido di 5km.
Mester bisa cu Giannon a sinti su mes bon mei mei di tur e top atletanan hubenil di nivel mundial. Mayoria tabata 1 aña y mei mas grandi cune. E landamento y coremento na pia a bay bon mientras e bicicleta y landamento por a bay mas mihor. Giannon a landamento e pacour den 10minut y 31seconde, e parti di bicicleta e la core den 32minut y 02 seconde mientras e coremento na pia e la finalisa esaki den 18minut 53seconde. Giannon finalisa e trajectoria den 1ora 2 minut y 34 seconde bon pa un di 31 overall.
E ganador overall tabata Dylan McCullough di New Zealand cu a finalisa e competencia den 53minut y 27seconde.
E experencia sigur tabata uno bon pa Giannon, e hoben tin un futuro prominente su dilanti den e deporte aki. Giannon tabata un di esnan mas hoben durante e competencia di triathlon na Buenos Aires.
Diaranzon Giannon lo competi den un relay internacional cu Merca, Peru y US Virgen Island
Keda pendiente pa un entrevista realisa xune hoben Giannon Eights y su coach Nicolas Robert.


text:
Departamento di Impuesto ta participa cu dia 4 di december proximo e ta cuminsa acepta
pago pa impuesto di vehiculo di motor di aña 2018. E fecha final pa paga e impuesto di aña 2018 ta 31 di januari 2018.
Pa e fecha aki tur cliente cu tin un number cu no ta di e categoria ‘A’, por ehempel TX, DT, B, O, MFA, V of plachi personalisa, mester tin e impuesto di aña 2018 full paga. Solamente e clientenan cu tin un number di e categoria ‘A’ por scoge pa paga e impuesto den dos biaha pa aña. Den e caso aki e cliente ta paga e prome mita di e impuesto no mas laat cu dia 31 di januari 2018 y e di dos mita no mas laat cu dia 30 di juni 2018. Departamento di Impuesto ta spera cu asina su clientenan por haya un poco mas tempo pa cumpli cu e pago.
Ta recomendabel pa no warda te na ultimo momento pa evita rijnan largo. Alabes ta recomenda e clientenan cu tin e posibilidad pa paga via banco, pa haci esaki sea personalmente of online. E gasto administrativo di e stickernan ta Afl. 3,- (mita aña) of Afl. 6,- (ful aña). E clientenan cu ta paga via banco tin cu corda pa inclui e suma pa e sticker den e suma cu ta bay paga.


text:
KTK NA KRUSADA DEBI NA KAIDA DI ENTRADA KOUSA PRINSIPALMENTE PA BAHADA DI TRAFIKO PA REFINERIA ISLA I BULLENBAAI
Willemstad 2 di Òktòber 2018- Kompania di Tou Kòrsou (KTK) ta tumando pasonan di prekoushon enbista di e situashon ku e kompania ta pasando aden, primariamente kousá pa bahada supstansial di tráfiko den nos hafnan debí na paro di operashon di nos refineria. Resientemente gerensha di KTK a informá diferente aktornan prinsipal, inkluso personal, di e situashon ku KTK ta konfrontando. KTK a konosé un bahada di tráfiko di alrededor 30% den promé 3 kuartalnan di e aña aki. Pa un parti grandi esaki tin di haber ku e paro abrupto di trafiko di barkunan tankero pa Isla i Bullenbaai. E ponementu di beslag di ConocoPhilips riba PDVSA tabatin komo efekto ku ingreso for di aktividatnan na Refineria Isla i Bullenbaai a baha ku alrededor 84% entre Mei pa Ougùstùs di e aña aki kompará ku e mesun periodo den 2017. KTK su gastunan operashonal (inkluso kosto di personal) a keda mesun kos, i ta kubriendo esakinan pa medio di su reservanan. Ta pa e motibu aki gerensha di KTK ta vigilando desaroyonan rondó di nos refineria hopi di aserka. A palabrá ku sindikato ku lo no tin retiro forsoso den 2018 i ku lo envolví sindikato den e trayekto pa realisá ahustenan nesesario pa garantisá kontinuashon di e kompania.
Kousa di kaida den entradanan di KTK
Krisis mundiala bin ta afektá e sektor marítimo en general for di 2012. KTK no a keda di spar for di esaki i tambe a konosé un bahada den su entradanan for di aktividatnan internashonal desde 2012. Esaki tabata debí na vários faktor. Asina bahada di preis di petroli a kondusí na paro di diferente proyektonan marítimo Off-Shore, konsekuentemente ménos demanda i mas oferta di ‘sleepboot’ ku tripulashon riba e merkado internashonal. Esaki a krese kompetensia den region i a pone tarifanan internashonal inkluso esnan di KTK bou di preshon. Na 2014 PDVSA a atkirí nan propio flota di ‘sleepboot’ i a terminá kontratonan ‘bare boat’ ku KTK. Durante 2016 i 2017 a eksperensiá diferente paronan di planta inesperá, revishonnan ku durashon largu, produkshon abou di refineria..
Adishonalmente e krisis ekonómiko na Venesuela i embargo di ConocoPhillips riba aktivonan di PDVSA tin efekto bastante serio riba KTK su ingresonan. KTK ta dependé pa 80% di su entradanan di tráfiko pa Refineria Isla i Bullenbaai. KTK tin un reto pa ofresá i kompetí ku su servisionan, no opstante e bon reputashon di nos profeshonalnan den haf, debí na nos ‘cost of doing business’ relativamente mas haltu ku esun di kompetidornan den region.
KTK mester buska finansiamentu i hasi ahuste
Hasta si e esfuersonan pa logra un terser partido pa e ‘early step in’ pa yuda tene e refineria habrí ta eksitoso, lo no por spera ku e situashon den nos haf ta bai konosé muchu kambio pa e aña aki mas.
Konsekuentemente e ingresonan di KTK pa resto di e aña aki lo keda limitá na e trabounan ku e kompania ta ehersé den hafnan na Kòrsou, i tambe oportunidatnan ku por presentá riba ‘spot – market’ den region.
Gerensia di KTK entretantu ta hasiendo vários ahuste den kostonan di operashon pa asina por redusí gastunan den kompania. KTK ta trahando kontinuamente, meskos ku a bin ta hasi durante di e último añanan, riba oportunidatnan nobo di trabou den region i tambe desaroyá aktividatnan nobo manera p.e den kolaborashon ku Curoil. Resientemente KTK su sleepboot Manta i tripulashon a sali ku un barge di tou pa Sürnam.
No opstante tur e esfuersonan aki, KTK lo mester buska fasilidat finansiero (overbruggingskrediet) serka banko pa por kubri su operashon den próksimo añanan den espera di un solushon permanente pa Isla i Bullenbaai. Si logra haña bankonan su interes pa otorgá fasilidat finansiero na KTK, lo mester analisá e kondishonnan i tambe konsekuensia ku esaki por tin pa e organisashon den futuro.


text:
Kultura di Salu
Movementu Progresivo (MP) den diálogo ku
pueblo riba un kultura saludabel
Willemstad. Djadumingu 15 di yüli 2018 sra. Dr. Marilyn Moses, aktualmente parlamentario pa frakshon di MP den parlamento a kuminsá ku su skala di informashon i enkuentro riba e tema nobo “ Kultura di Salú”. Ya pa basta tempu kaba e lider di MP ta papiando den parlamento tokante un kambio den nos salubridat. Dòkter Moses ta promoviendo un kultura distinto pa keda salu. Un kultura saludabel kaminda nos ta kome kumindanan na kas mas kolorido, saludabel i ekonómiko. P.e. nos mester yega na un kultura kaminda salu di kushina ,”keukenzout”, i suku no ta parti mas di nos kushina diario. Ademas bebementu di awa mester bira un kustumber. Ta konsehabel Bebe un glas di awa kada ora te ku 3or di atardi i despues por bebe segun nesesidat. Tambe ta hopi saludabel pa oumentá e bebementu di awa di koko.
Durante e diálogo di djadumingu último na Montaña Abou na kas di Jadira Felisia Catalina e públiko a trese bastante punto interesante dilanti i a hasi e enkuentro aki un éksito rotundo. Tur hende a disfrutá di e djus di saludabel di Orégano. Ademas abitantenan di bario i otro barionan probechá pa kue preshon i tambe nan peso serka Dr. Moses. E resultadonan a reflehá sifranan den nos komunidat tokante preshon haltu i sobr’é peso. E públiko mes tambe a bini ku alternativanan saludabel dilanti pa hasi nos kuminda mas saludabel manera p.e. oumentá uzo di gember, “ginger”, den kushina. Alabes públiko a pidi pa Gobièrnu bira su kara i pone atenshon pa salubridat di e pueblo di Kòrsou.
Despues di e enkuentro aki diferente hende a pidi pa dòkter Moses sigui duna informashon i promové e Kultura di Salú. Esaki tambe ta e intenshon di MP pa sigui ku e enkuentronan aki den mas tantu bario posibel na Kòrsou.
Un Kultura Saludabel , pa nos keda salú i un bon kalidat di bida.


text:
Segun sr. Tjon ta trahando actualmento riba adaptacion di e ley di comptabilidad, esta e Comptabiliteitsverordening 1989, cual tin un concepto cu ta cla caba cu por garantisa cu e situacion financiero di Pais Aruba di berdad lo bira uno cu ta sostenibel y cu por tin debido control door di Parlamento di Aruba. Banda di e ley aki addicionalmente lo bin cu un ley di maneho financiero pa segura cu nunca mas, no obstante cua gobierna ta na mando, Pais Aruba lo ta den un situacion financiero manera cu e ta aden actualmente. Sr. Tjon ta nota cu no ta solamente mal maneho a conduci na e situacion cu Pais Aruba ta den na e momento nan aki pero tambe cu Parlamento di Aruba no tawata haña tur documentacion pa por funciona eficazmente, pero tampoco Parlamento di Aruba tawata eherce nan trabou manera debe ser. Esaki ta wordo prueba door di diferente rapportnan di instancianan imparcial. Pa e motibo ey kier bin cu un solucion pa e problema aki cu lo ta un solucion duradero. E Comptabiliteitsverordening ta data for di 1989, pues ta bon pa adapta e ley aki y trec’e mas cerca di e realidad di e practica di awendia.
Bentahanan
Haciendo esaki por kita algun frustracion cu ta reina cerca hefenan di departamento y e trahadornan di e departamentonan. Malgastamento di fondonan pa motibo di burocracia por wordo evita. Ademas lo por aumenta e eficaz di e aparato gubernamental den su totalidad. Un otro bentaha di e cambionan proponi ta cu lo duna e hefe di departamentonan, por medio di un mandato, mucho mas autoridad pa por maneha nan budget independientemente. Esaki lo promove comunicacion entre e diferente departamento nan tambe.
Bon gobernacion y mihor control tambe lo wordo promovi door di adaptacion di e ley aki. Mihor control lo wordo logra door di exigi di gobierno cu 3 biaha pa aña mester presenta un uitvoeringsrapportage di e situacion financiero cu lo wordo mara na un presupuesto suppletorio, segun sr. Tjon. Esaki ta nifica cu 3 biaha pa aña lo tin un presupuesto supletorio cu por wordo adapta despues di aprobacion di Staten pa cu esaki. Asina ta evita cu cada biaha ta wordo confronta cu un hecho cumpli na e fin di e aña y lo tin mucho mas control riba e maneho di gobierno. Esaki sigur lo cumbini e aparato gubernamental.
Pasonan den e proceso
Na e momentonan aki ya caba a sinta cu e ministerio di finanzas, segun sr. Tjon. E siguiente paso den e proceso aki ta pa sinta cu e diferente institutonan consultorio. Ademas, pa otro siman lo tin e prome reunion cu e 15 hefenan di departamento pa asina tin un mihor bista kico ta e necesidadnan di e ‘field’, particularmente pa loke ta trata maneho di recursonan.


text:
Permiso online
E linknan aki bao ta conduci na e formularionan online. Si bo kier sa mas tocante un producto of servicio bo por primi riba e producto of servicia desea den e box banda drechi, esta Loket Digital.
Noticia | Evenemento | Biaha, inmigra y emigra | Asunto di persona y famia | Bo cas y bo bario | enseñansa | Haci negoshi y traha | Finansas | Cuido y salud | Asunto di corte y seguridad | Trafico, transporte y infrastructura | Cultura, deporte y tempo liber | Naturalesa y medio ambiente | tur
Haci negoshi y traha
Peticion segun Ordenansa pa establece un negoshi nobo
- Negoshi propio (eenmanszaak)
- Sociedad Colectivo (v.o.f.)
- N.V., V.B.A. of A.V.V. segun ley Arubano, cu director(nan) cu no mester di permiso
- N.V., V.B.A. of A.V.V. segun ley Arubano, cu un of mas director(nan) cu mester di permiso
- N.V., V.B.A. of A.V.V. segun ley Arubano, cu director(nan) cu no mester di permiso y cu un of mas filial
- N.V., V.B.A. of A.V.V. segun ley Arubano, cu un of mas director(nan) cu mester di permiso y cu un of mas filial
- Persona huridico segun ley extranhero, cu director(nan) cu no mester di permiso
- Persona huridico segun ley extranhero, cu un of mas director(nan) cu mester di permiso
- Sociedad Cooperativo segun ley Arubano
- Fundacion segun ley Arubano
- Filial(nan) di un persona huridico segun ley Arubano of extranhero, cual aki na Aruba ta opera un negoshi cu e permiso(nan) necesario
Peticion segun Ordenansa pa establece un negoshi pa actua como director(nan) of socio gerente di un entidad huridico
- Director(nan) pa un persona huridico
- Muda un negoshi existente di un persona huridico, simultaneamente pa director(nan) cu mester di permiso
- Persona natural cu ta actua como socio gerente di un compania comanditario (Commanditaire vennootschap)
- Persona huridico cu ta actua como socio gerente di un compania comanditario (Commanditaire vennootschap)
Peticion segun Ordenansa pa establece un negoshi pa cambio di permiso di un negoshi existente
- Muda un negoshi existente
- Amplia e meta di un negoshi existente
- Cambia e indole di un negoshi existente
- Cambia permiso di un negoshi existente (otro cu cambio di e indole)
- Muda y amplia e meta di un negoshi existente


text:
ORANJESTAD – Pa fin di augustus di e aña aki, e plan di drenahe di awa na e rotonde di ex Codemsa lo ta cla y por mira cambio. Asina director di Dienst Openbare Werken (DOW) Marlon Croes a bisa. Croes a reacciona riba e raportahe di NoticiaCla e siman aki cu un biaha mas awacero a converti e area den un piscina. Segun Croes, trabou ta andando ainda y pesey no a mira e cambio. Pero ora cu e trabou ta cla, e ora por mira e solucion tambe pa e problema di awa cu ta keda para ora di un palo di awacero.
CONGESTION
E problema segun Croes ta cu e rotonde di Cumana (ex Codemsa) ta uno dificil pa traha cune den terminologia di awa, pasobra tin varios caminda ta uni eynan y e structura ta pone cu dado momento awa ta uni y keda para. Entre otro tin e caminda di Santa Cruz unda cu e awa ta bin abou, tin esun di Playa cu ta fin di e rotonde di Dadelstraat cu tambe ta bin eynan, y e bahada di Aurora Funeral Home tambe ta haya awa. “Door cu e rotonde ta forma parti di e elevacion pa cu e fly over cu ta tuma lugar na e caminda di Meiveld patras, e ta hinca den un inclinacion, di banda. Y esey ta pone cu bo tin cu bin cu un plan di drenahe hopi bon pa soluciona e problema di awa cu por sigui” Croes a bisa.
TRABOU ANDANDO
E director ta mustra cu mester ta conciente cu e no ta un trabou cu ta cla ainda. “E ta un punto cu ta den construccion ainda, cu kier men cu no tur facilidad ta cla”. E contratista segun Croes, den e proyecto cu ta responsabel pa e diseño di e rotonde aki y mantencion di e proyecto pa proximo 18 aña, a busca ayudo di un compania Hulandes pa haci e calculacionnan pe y uno Colombiano. Ambos a bisa cu ta bon pa bin cu 4 box pa percura pa e awa bay den subsuelo. Na e rotonde tin 4 skina y den cada cuater skina lo bay ubica un di e boxnan pa percura e awa bay den tera. Esey ta e prome plan cu nan tin. Tambe tin un solucion pa ora cu e boxnan aki yena completo, lo traha ditch mescos cu tin na Tanki Flip na altura di Bowling. Si momento cu e boxnan yena, e lo bay den e ditch y hibe pa nort den direccion di San Barbola. Esey ta e solucion cu lo traha ariba. Tambe na altura di e funeral home lo traha un lineare wateropvang system cu ta coi e awa y hibe den tera di biaha prome cu e yega na e boxnan grandi.
PASENSHI
Ora cu e camindanan keda cla completo, e ora ey e sistema di awa lo por ta soluciona. A palabra na februari cu na fin di augustus di e aña aki (otro luna) e punto aki lo mester ta resolvi, incluyendo di e awa. Nada no ta cla y pueblo por keda trankil cu pa ora cu esaki ta cla, e problema di awa lo ta soluciona, segun Croes.
ORANJESTAD – ‘Te cu awor tin indicacion serio cu e maneho di (ex director Robert) Henriquez tabatin efectonan hopi negativo pa NV Elmar y tabata principal causante di e problemanan laboral den Elmar’. Asina Hunta di Comisario di e compania di utilidad a bisa den un comunicado. Mientras cu a yega na un acuerdo cu e ex director di , e hunta di comisario, a sigura cu e investigacion ta sigui. E investigacion cu a cuminsa riba Henriquez su forma di traha, debi cu tabatin ‘varios keho riba su persona y/of maneho, como tambe pa motibo di inquietud laboral cu tabatin’, y ta enfatisa cu esaki tabata pa añas caba.
ORANJESTAD – Ex director di Elmar Robert Henriquez a wordo paga a base di un ‘acuerdo balansa’, cual den opinion di Hunta di Comisario di NV Elmar, tabata den interes di tanto e compania como su empleadonan. Asina e Hunta a reacciona den un comunicado e siman aki, contraarestando noticia cu lo Henriquez a haya un ‘golden handshake’. Informacion cu NoticiaCla a haya, ta indica cu no ta trata aki di un golden handshake pero un acuerdo cu tur partido por a biba cune.
ORANJESTAD - Como parti di e iniciativanan pa contribui na comunidad, Arcos Dorados, operador di McDonald’s den Latino America y Caribe, lo stop di ofrece straw di plastic den mas di su 2.100 restaurant den henter e region entrante dia 31 di October 2018. Lo duna solamente si e cliente pidi esaki hunto cu su cosnan di bebe. Cu e iniciativa nobo aki, aproba specificamente pa Latino America, Colombia y Uruguay, Arcos Dorados ta pretende di evita consumo di casi 300 ton di material di plastic. Ta tuma como base resultado di e proyecto piloto na Colombia, den cual 6 di cada 10 cliente ta prefera di bebe algo sin straw.
ORANJESTAD – Hopi parti di Aruba dialuna merdia a haya nan mes den problema cu e yobida fuerte di awacero merdia. Minister di infastructura Otmar Oduber a informa NoticiaCla cu hunto cu full e Team di Dow, apoya pa Bur City Inspector a pasa henter merdia/atardi tur rond Aruba. A mustra cu varios caminda enberdad tabatin problema. “ DOW a actia rapido na varios sitio, previniendo pa posibel awa awe nochi” Oduber a sigura e portal aki. Mes momento el a topa tambe cu e gerencia di Mota Engil, responsabel pa e parti di construccion di Watty Vos Boulevard, unda cu el a admiti cu e no tabata nada contento cu nan. Mes momento el a probecha pa duna nan un zundra. “Mota Engil a haña un clear piece of my mind” Oduber a bisa e portal aki. Manera NoticiaCla a raporta caba, ta spera mas yobida den atardi/anochi/marduga y entre 3 pa 7 mm di awacero extra. Loke ta haci e situacion fastioso, ta e hecho cu hopi lugar ta satura caba, y esaki por crea problema adicional. Te na e momentonan aki, ainda e caminda entre rotonde di FCCA y Cumana ta cera ainda.
ORANJESTAD – Servicio meteorologico a registra na su localidad un total di 18.4mm di awacero, aunke no ta descarta cu otro caminda mas awa a cay. Segun pronostico, lo bai keda basta nubla pero no mucho awacero mas pa awor aki...Den marduga pa mainta por cai algun awa atrobe compaña probablemente pa lamper cu strena. E cantidad di awa cu ta spera cu por cay ainda ta entre 3 pa 7 mm localmente pero e por varia. Y debi cu e suela ta satura caba of ta bai satura, e awacero lo por causa molester na cierto luganan.


text:
BEIJING, China- Un muhe na China a duna su bida pa salba su dos yiunan chikito, despues di cu su appartment a pega candela. El a tira su dos yiunan chikito for di su appartment, pero e mes no a logra sali.
E tragedia a tuma luga diabierna den un vivienda di e di cinco piso di un edificio ubica na Xuchang, provincia di Henan. Eynan, e candela, cual su causa no ta conoci, a cuminsa genera un columna di huam diki cu a pone bida di e famia na peliger. E ora e mama tuma un decision inespera.
Ante e mirada di bisiñanan, cu a filma henter e situacion, a tira klechi y cushinchi, cu cual esunnan presenta a improvisa un red di contencion pa si nan dicidi di bula. E muhe a tira su yiu over di e bentana.
Mei mei di e gritonan desespra di esunnan presenta, e mucha a aterisa riba e contencion y a logra salba su mes. Despues tabata turno di e yiu muhe di 3 aña cu tambe a cay riba e dekennan y a sobrevivi.
Despues, tur hende tabata sperando pa cu e muhe bula, pero e no a haci esaki. Bomberonan a logra rescata e mama, pero el a muri despues nan hospital door di a guli demasiado huma.


text:
Pueblo a laga su bos resoná riba futuro di Sha Caprileskade
WILLEMSTAD- Minister di Desaroyo Ekonómiko, sr. Steven Martina, huntu ku Ministerio di Desaroyo Ekonómiko (MEO) i UNDP kier gradisí pueblo di Kòrsou pa un Diálogo Demokrátiko sumamente eksitoso. Djaweps dia 31 di Mei a tene e Diálogo Demokrátiko riba Futuro di Sha Caprileskade i pueblo su aporte den e manera kon esaki a transkurí i den e resultadonan ta berdaderamente di aploudí.
E proseso di e Diálogo Demokrátiko den su totalidat a wòrdu guia i kanalisá dor di representantenan lokal di United Nations Development Program (UNDP).
Inisialmente e enfoke tabata pa dialogá ku un total di 80 partisipante for di diferente gruponan di interes den nos komunidat. Sinembargo, despues ku inskripshon a sera, MEO a konstatá ku e interes tabata sumamente haltu i pues a laga e oportunidat habrí pa mas persona por a bin dialogá tokante nan vishon riba futuro di e waf na Sha Capriles.
Promé ku e diálogo a kuminsá, e partisipantenan a risibí entre otro informashon riba parti di e historia i e balor kultural ku e waf ta karga, a pasa dor di e desishon ku Konseho di Minister a tuma dia 7 di mart di e aña aki riba futuro a korto plaso i a largo plaso pa ku Sha Capriles i a splika e partisipantenan dikon a skohe pa un Diálogo Demokrátiko i kiko lo ta nan ròl den esaki.
E partisipantenan a dialogá den gruponan di 6 a 8 persona huntu ku un fasilitadó di UNDP i a base di esaki a entregá nan sugerensianan riba e futuro di e waf. Na final di e anochi a pone sugerensianan di tur e diferente gruponan huntu i tur partisipante por a depositá nan voto riba e sugerensia ku e ta haña mas faktibel. E 10 sugerensianan ku a risibí mas voto a bolbe pasa den un di dos ronda di votashon pa a konkluí ku un tòp 3.
E vishon ku a risibí mas voto na final di e anochi, tabata pa re-aloká e fasilidatnan di parker na e parti di “waterfront” i desaroyá e área aki ku teras i lokalidatnan di horeca i bibienda. Den e sugerensia aki e barkunan di fruta lo sigui funshoná komo tal durante dia i anochi aktividatnan di horeca lo kontinua na e otro banda di kaya.
E di dos sugerensia tabata pa mantené nos historia i laga e barkunan venezolano so sigui hasi uso di e waf na Sha Capriles. Den e sugerensia aki partisipantenan a suprayá si, ku ta importante pa drecha e parti di higiena, strukturá e uso di e waf mas mihó i laga e usuarionan paga pa uso di e infrastruktura.
E di tres vishon mas votá tambe tabata sugirí pa e barkunan di fruta keda na Sha Caprileskade. Esaki, mirando ku e barkunan ta un atrakshon turístiko di hopi tempu i ku operadornan turístiko ta bende e paisahe aki komo tal. Loke si e partisipantenan a indiká ta, ku mester reglamentá e merkado di forma mas strukturá. Partisipantenan a pidi pa no meskla e merkado flotante ku merkado di Kòrsou. Nan ta di opinion ku Marshe nobo ta e lugá mas indiká pa e yu di tera bende su produkto.
Mirando e importansia di e waf aki pa nos pueblo ya pa diferente generashon, Minister di Desaroyo Ekonómiko i MEO a haña importante pa a skucha pueblo su vishon den esaki i pueblo su bos tabata bon kla pa medio di e votonan depositá. Tantu Minister Martina komo MEO ta gradisí pueblo di Kòrsou inmensamente. Ku e tòp 3 ku a keda skohé pa medio di e diálogo aki Minister Martina, huntu ku Gobièrnu di Kòrsou, awor tin un direkshon pa kana yega na un desishon konkreto, struktural i duradero pa ku e futuro di Sha Caprileskade


text:
ORANJESTAD – Recientemente e EXPO Hoben y Talentoso a yega Colegio Arubano pa asina nos alumnonan di dicho scol sera conoci cu e rolemodelnan cu den pasado a wordo reconoci den e bunita proyecto Hoben y Talentoso. Despues di a bishita Colegio San Nicolas, St Paulus School y Colegio Santa Filomena, awo Colegio Arubano a bira e di cuater scol cu ta ricibi e bunita EXPO Hoben y Talentoso. Den nomber di Colegio Arubano a hiba palabra docente y alabes vocero di e scol, juffrouw Zaida Everon.
“Masha tempo Colegio Arubano a spera riba e Expo Hoben y Talentoso, esaki cu man habri mirando cu tantisimo di e hobennan cu ta forma parti di e Award Book Hoben y Talentoso 2013, 2014 y 2015 ta sea alumnonan of ex-alumnonan di Colegio Arubano”, juffrouw Everon a bisa. E la agrega; “Como un di e scolnan di mas grandi na Aruba bishita pa alrededor di 1500 alumno, pa Colegio Arubano e ta un oportunidad unico pa expone tur e talentonan aki. Cada un talento lo ta un fuente di motivacion y inspiracion pa e alumnonan cu kizas ainda no a descubri kiko tur ta nan potencialnan. Pa medio di e Expo Hoben y Talentoso ta spera cu e inspiracionnan lo mishi e alumnonan di paden y ilumina nan mente pa asina nan por logra nan metanan poni”. Na final di e mainta algun di e hobennan reconoci den e proyecto Hoben y Talentoso a introduci nan mes na e alumno y docentenan presente y a duna un testimonio cortico pakiko nan a wordo reconoci den e bunita proyecto aki.
Desde su inicio na aña 2013 y bou inciativa di Minister President, Mike Eman, e proyecto Hoben y Talentoso a bira masha popular unda a reconoce un total di 104 hobennan local cu a destaca den diferente area sea na Aruba of den exterior, esaki den e areanan di inovacion, entrepreneurship, educacion, musica, arte, baile y deporte. Cada un di e hobennan reconoci mester bira un fuente di inspiracion pa otro hobennan y henter nos comunidad. Nan ta un berdadero ehempel y mas cu claro cada un di nan lo mester sigui traha duro pa logra metanan cu nan pone nan dilanti.
Pa un periodo di cuater siman, e Expo Hoben y Talentoso lo por ser admira den e Hal di Colegio Arubano na Playa y lo permanece na e scol te cu dia 12 di Juni.


text:
NEW YORK, Merca- Wall Street ta habri cu forsa diamars despues di cu e presidente Chines, Xi Jinping, a priminti di baha e invoerrechten na importacionnan di algun producto, calmando e preocupacionnan di e inversionistanan riba e aumento di tension comercial entre Washington y Beijing.
Dies di e 11 sectornan principal di S&P a subi durante e sesion, lidera pa e compania di tecnologia y energia. E tres indicenan bursatil di Merca a subi pa mas di 1.6% .
Den su prome comentario publico desde e comienso di e disputa comercial cu e gobierno Mericano, Jinping a priminti di habri e economia di e pais y a bisa cu China lo kita e limite di propiedad stranhero den e sectornan automobilistico, construccion naval y avion “mas lihe posibel”.
Su comentarionan a anima e mercadonan global cu tabata bou di presion despues di cu China y Merca a menasa otro di impone invoerrechten multimiyonario, cual ta haci e miedo di inversionistanan cu e medidanan proteccionistanan a afecta e crecemento economico mundial.
E accionnan di energia a subi hunto cu e prijs di petroleo cu ta riba 70 dollar pa bari [L1N1RN0ZQ]. E accion di e principal fabricantenan Mericano di auto manera General Motors, Ford, Fiat Chrysler y Tesla a subi entre 2 y 3 por ciento despues di e comentarionan di Xi.
Den e operacionnan di diamars mainta, e promedio industrial Dow Jones a subi cu 1.97%, na 24.453,78 unidad; S&P 500 a subi cu 1,65 por ciento, na 2.656,51 unidad; y Nasdaq a avanza cu 1,73 % na 7.072,22 unidad.
E accionnan Mericano lo enfrenta un prueba importante den e proximo simannan, ora cu e ganashinan corporativo di e prome trimester. Banconan grandi manera JPMorgan Chase, Citigroup y Wells Fargo lo haci esaki publico diabierna proximo.
Wallstreet ta habri cu ganashi diamars
NEW YORK, Merca- Wall Street ta habri cu forsa diamars despues di cu e presidente Chines, Xi Jinping, a priminti di baha e invoerrechten na importacionnan di algun producto, calmando e preocupacionnan di e inversionistanan riba e aumento di tension comercial entre Washington y Beijing.


text:
Huidige artikelen
Artikelen uit juni 2009
26-6-2009 - Por pidi prolongacion di termino si no ta alcansa pa entrega e formulario di inkomstenbelasting 2008 na tempo
Diaranson awor ta ultimo dia pa haci e peticion Lees meer...
25-6-2009 - Diamars awor ta ultimo dia pa paga e di tres kwartaal di impuesto di vehiculo di motor 2009
25-6-2009 - Tin chens cu no tin mester di paga un parti di impuesto di vehiculo di motor 2009
Si entrega e plachinan di number prome cu 1 di juli Lees meer...
25-6-2009 - Ta duna ayudo pa yena e formulario di inkomstenbelasting 2008 pa solamente 4 dia mas
19-6-2009 - Posibilidad pa entrega keho si acaso un cliente no ta satisfecho cu e servicio
Na e clientenan di SIAD, Servicio di Aduana y Servicio di Impuesto Lees meer...
19-6-2009 - Entrante dialuna ta duna ayudo pa yena e formulario di inkomstenbelasting 2008 na Noord y Camacuri
18-6-2009 - Diasabra tambe ta duna ayudo pa yena e formulario di inkomstenbelasting 2008 na San Nicolas y Camacuri
12-6-2009 - Dialuna ta cuminsa duna ayudo pa yena e formulario di inkomstenbelasting 2008
12-6-2009 - SIAD, Servicio di Impuesto y Departamento di Finansas ta gradici
Relaciona cu e training di alarma di candela na edificio BelFin ayera Lees meer...
8-6-2009 - Pronto Aruba lo cera un tratado pa intercambia informacion cu Canada
Aruba a negosha otro acuerdo internacional importante riba tereno fiscal Lees meer...
5-6-2009 - Dia 15 di juni ta cuminsa duna ayudo pa yena e formulario di inkomstenbelasting 2008
Ta recomenda tur cliente interesa pa cuminsa prepara tur documento Lees meer...


text:
Polytheismo
Polytheismo ta e kerementu den multipo diosnan ku ta normalmente huntu den un pantheon di diosnan, huntu ku nan mes mythologianan i ritualnan. Polytheismo tabata e forma typiko di religion durante e Era di Brons anto e Era di Heru, de ku e Era di e axis anto e desaroyo gradual di monotheismo of pantheismo, anto atheismo. E ta bon dokumentá den religionan historiko di Antiguedat Klasiko, espesialmente e polytheismo Griego anto Romano, anto despues di e kahida di polytheismo klasiko den religionan di tribu manera polytheismo Germaniko of esun Slaviko, E ta persistí den e periodo moderno ku tradishonan manera Hinduismo, Shintoismo, religion di folk Chines etc., anto e la wordu resusitá dor di e okurientenan manera Neopaganismo den e west post-Kristian.


text:
Willemstad - Ministerio di Desaroyo Ekonómiko ta kontentu di por konta ku un Hunta di Mucha (Raad van Kinderen).
Regional Nurses Start Specialised Training At Uwi, Trinidad Thanks To Cibc Firstcaribbean
Bridgetown, Barbados, – A corps of Caribbean nurses will soon be even more skilled at providing care for children afflicted with blood disorders and cancers.
Deklarashon Gerrit F. Schotte
Willemstad - Promé ku tur kos, mi ke yama Dios Todopoderoso danki pa a guia mi i bendishoná mi ku e forsa inkansabel ku ta yuda mi tur dia di nobo pa sigui ku e lucha na bienestar di mi Pais.
Rumannan Alberto huntu ta kumpli 250 aña
Willemstad - Djadumingu 9 di òktober 2016 Jurna Alberto ta kumpli 41 aña. Ora konta edat di Jurna ku edat di su rumannan, huntu nan ta kumpli nèt 250 aña: Jenny (55), Joyce (54), Jane (52), Jefka (48) i Jurna (41).
Fundashon Edukashon Dirigènt i Korista (EDK) ta organisá Konsierto pa rekoudá fondo ku Politieharmonie i Koro di EDK
Willemstad - Fundashon Edukashon Dirigènt i Korista (EDK) ta bai organisá un konsierto pa rekoudá fondo ku presentashon di Koro di EDK i di Politieharmonie.
Kombatimentu di sangura despues di áwaseru ta importante
Willemstad – Salubridat Públiko di Kòrsou (UO G&Gz ántes GGD) den kuadro di kombatimentu di sangura ta aksentuá riba e importansia pa eliminá lugánan di brui di sangura prinsipalmente despues di áwaseru.
Charla grátis:"Kanser Di Stoma"
Willemstad - Fundashon Pro Souax, Sentro di Bario Souax i Sentro Médiko Souax pa medio di esaki ta anunsiá na habitante di bario di Souax i bisindario i tur otro interesado, kontinuashon di e siklo di charlanan riba salú i kuido di salú.


text:
Diasabra 31 di maart Zodiac Merdia a parti 25.000 florin na Edwin. E la cumpra dos combinacion di number y asina ki Edwin a gana e tremendo suma ey cu Zodiac su sorteo di merdia. E la cumpra su numbernan di suerte na Lucky Numbers Sasaki.
Zodiac ta hunga tur merdia y anochi dialuna pa diasabra. Riba diadomingo e ta hunga merdia so, pa 2:00PM. Zodiac ta un wega cu ta multiplica bo inversion. Cu 1 florin bo por gana 25.000 florin ora tin 4 cifra y signo corecto. Cu 5 florin bo por gana 125.000 florin cu Pick 4 y signo. Y invertiendo e suma di 25 florin cu Pick 4 y Signo bo por gana e suma di 625.000 florin cu Zodiac!
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega su Mega Plus y e weganan di Raspa y Gana. Cumprando Lotto bo ta contribui na depore riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.
FIN


text:
Kralendijk - Djabièrnè 21 di sèptèmber 2018 ta dia nashonal pa lidernan di krèsh, kual awendia nos ta yama trahadó pedagógiko.
Na aña 2010 a dekretá e di tres djabièrnè di sèptèmber komo e dia nashonal pa trahadónan pedagógiko den sentro di akohida pa mucha.
A dekretá e dia aki komo muestra di apresio pa e profeshon trahadó pedagógiko, konsientisando e pueblo boneriano riba e tarea importante ku un trahadó pedagógiko tin pa nos komunidat.
E tarea prinsipal di e trahadó pedagógiko ta pa kontribuí na edukashon i formashon di nos futuro di mañan.
Na e momentu nan aki nos tin na Boneiru mas ku 30 sentro di akohida pa mucha di 0 pa 12 aña i mas ku shentisetenta trahadó pedagógiko den servisio.
Skohiendo e trabou komo trahadó pedagógiko ta un vokashon ku bo ta ehersé ku amor, pasenshi i dedikashon pa e mucha. Apesar di tur e luchanan, kontratempu i eksigensianan nobo, tòg nos trahadónan pedagógiko a mustra di ta dediká i a perseverá dunando tur ku tin pa por ofresé akohida pa nos chikitinnan.
Aktualmente gobièrnu di Boneiru den estrecho koperashon ku sentro hubentut i famia, ministerionan hulandes i huntu ku e sentronan di akohida pa mucha ta trahando riba mehorashon di kalidat, pa asina por ofresé nos muchanan di Boneiru un akohida ku ta sigur, pagabel i ku ta kontribuí na bon desaroyo i formashon general di e mucha. Alabes e mehorashon di kalidat ta dirigí riba un mihó traspaso di sentro pre eskolar pa skol básiko.
Diputado Edsel Cecilia na nòmber di Gobièrnu di Boneiru ta felisitá tur nos trahadónan pedagógiko i tambe gradisí nan ku nan pashon, amor i dedikashon na nos muchanan. Sigui ku e bon trabou !


text:
ORANJESTAD – Nos di Sports Zone Aruba a ricibi un remetido di e federacion di Atletismo di Aruba y e ta bisa lo siguiente:
Pa acalarea e noticia cu ta cana rond den media tocante e atleta di multi evento Wuill Vrolijk.
Na ningun momento federacion di atletismo AAF a nenga di paga pasashi pa Wuill participa na e Carifta 2017 cu lo tuma lugar na Corsow. Simplemente nos a bin ta introduciendo un systema di cualificacion y basa riba bo
prestacion lo bo tin cu contribui cu un montante chikito.
Añanan anterior 2015 y 2016, nos tabata por a paga tur cos pa e atletanan representa Aruba, pero si tur hende tene cuenta con e economia ta awor aki, nan lo compronde cu nos no por sigi carga e peso ey mas. Danki na Comishon di Subsidio, COA y algun otro instancianan cu nos por cubri gran parti di e budget cu ta basta halto, pa bay un competencia internacional. E standard cu nos a uza e aña aki ta uno cu nos por competi cu atletanan di otro
paisnan.
Di e 12 atletanan cu ta bay representa nos pais, ta 5 a cualifica y lamentablemente Wuill no ta den e 5 nan aki. Si bo cualifica e atleta ta contribui cu afl 180.00 y federacion ta cubri afl 574.00. Si e atleta no a cualifica e ta paga afl
377 y federacion ta paga afl 377.00. Ainda tin mas gastonan cu nos no ta cobra e atletanan. Nos ta bay cu e 7 nan tambe, door cu nos ta pertenece na IAAF y den nan plan di desaroyo nan ta pone como regla cu nos federacion mester stimula mas atleta pa duna lo mihor di nan aunke cu nan no a jega e standard, pero nan ta serca.
Den pasado cu AAF no tabata uza standard, y e dirigentenan di clubnan cu ta conciente cu nan coachnan tin cu prepara nan atletanan bon, tabata sigi desaroyonan di competencianan internacional pa test nos atleta sea na Corsow of den region riba nan propio costo. Federacion di Atletismo no tin intencion di kibra niun atleta, alcontrario nos ta stimulanan pa nan duna nan maximo pa por competi orguyoso y bon prepara contra otro atletanan. Pesey Comishon di Subsidio ta inverti den nos coachnan, pa nan por prepara nos atletanan na un nivel halto.
Un ehempel ta Quincy Breell cu ayudo di Subsidio, Sponsor y fundraising cu e mes a hasi, ta atende un trainingskamp na e momentonan aki den exterior.
Y esey ta e intencion di federacion di Atletismo tambe pa hasi fundraisingnan pa juda nos atletanan ora tin viajenan pa exterior. Nos trabou den e federacion ta voluntario y cu amor pa e deporte di atletismo, pero nos no por sera nos wowo cu dia pa dia e gastonan ta bira mas halto.
Directiva Aruba Athletic Federation


text: Dialuna pasa di 4or di marduga ta drenta un informe cu lo mester tin un candela banda di J.R. Autocenter na St.Cruz. Central di polis ta manda un patruya di polis na e sitio. Na yegada di e patruya di berdad ta topa cu un mondi basta grandi na candela net pabou di J.R. Mesora ta pidi pa un brandweer pa bai na e sitio. Na yegada di e unidad di brandweer ta cuminsa dibiaha cu trabownan pa paga e candela mirando cu e ta serca di un cas pero tambe den e mondi tin auto nan bieuw y tambe un boto para. Brandweer a paga e candela. Polis a tuma dato.


text:
Savaneta: Diabierna y diasabra ultimo e proyectonan di “Aruba Doet” tabata ON. Parlamentario Endy Croes a aporta na Savaneta Ballpark unda hunto cu boluntarionan a traha riba e dak di e tribuna.
A cambia den total 14 plachi pa asina restaura e tribuna den su totalidad. E motornan tras di e veld aki, tanto Jacenta Thijsen como nos amigo Jani ta traha incansabelmente pa asina por facilita nos hobennan un lugar pa practica deporte.
E veld sinembargo mester di mas ayudo y lo bay traha un plan pa gradualmente traha riba e tereno aki pa asina por dun’e un facelifting. Danki na tur e boluntarionan cu a duna un man.


text:
For di Oficina principal di Alzheimer Disease Internacional (ADI) F.A.A. ta compronde cu tin noticia importante na caminda.
E noticia aki ta trata di e grupo di trabou di miembronan di ADI cu a traha e utimo añanan conhuntamente cu investigadornan scientifico, conoci como: “10/66 Dementia Research Group” (https://www.alz.co.uk/1066/1066_aims.php), lidera pa profesor dr. Martin Prince.
E rapport di e grupo aki ta demonstra cu e ultimo cifranan di prevalencia global di e cantidad di personanan cu ta sufriendo di e malesa di demencia tipo Alzheimer ta mas halto cu e estudionan a raporta anteriormente – E cifranan aki ta debi principalmente na datonan recien obteni di paisnan di ingreso abou y mediano.
E investigacion global aki ta duna informacion tocante e impacto y e costo di e malesa di demencianan tipo Alzheimer y ta contene un capitulo di e politica y maneho relaciona cu solucionan, cu por ser utilisa tanto den paisnan di ingreso mas halto y esnan di ingreso minimo mundialmente. Por ultimo, e rapport aki ta inclui un comparacion breve di algun plan nacional di demencia.
E rapport completo (aproximadamente 100 pagina) lo ser lansa tambe den un version mas cortico (aproximadamente 20 pagina). E version completo ta inclui tur splicacion sientifico y asuntonan mas a fondo di e investigacion mes. E version mas cortico ta mas facil pa lesa y compronde, asina mes e ultimo aki ainda ta consisti di un monton di dato, tabla y graficos.
Ta wordu premira cu e documento aki ta bai ta esun mas utilisa. Awor aki esfuersonan ta ser hasi riba e tereno di traduccion di esaki, pa ser traduci den diferente otro idiomanan y di parti di F.A.A. tambe na Papiamento.
E documento aki ta wordo publica riba Dia Mundial di Alzheimer, esta dia 21 di september 2009.
Alzheimer Disease Internacional y Alzheimer’s Association ta trahando na e momentonan aki pa subministra e noticia extraordinario aki, pa tur medionan di comunicacion y tambe lo organisa entrevistanan cu medionan di comunicacion na nivel internacional.
Riba dia 21 di September proximo Fundacion Alzheimer Aruba lo tene medionanan di comunicacion al tanto di e resultadonan recien aki den un conferencia di prensa.


text:
Na sede di Movementu Futuro Kòrsou (MFK), ayera a tuma lugá djasabra último e proseso pa entrega di outo #16 di e fundraising organisá pa Fundashon Gerrit Schotte (FGS) di desèmber 2017.
Despues ku e Great Wall Voleex C3 di aña 2018, na dos okashon no a konosé un ganador. Manera ya ta un kustumber partisipantenan na e fundraising por tira nan lòtnan den e tómbola i FGS ta saka un ganador, mirando ku nos no ta keda ku e premio.
Esei tabata e kaso ayera, ora ku na sede di MFK por a bin depositá e lòtnan for di 10or di mainta, pa 7or di anochi presidente di FGS sr. Gerrit Schotte kompaña dor di un yònkuman di apenas 3 aña a saka e felis ganadora for di e tómbola. Un dia kaminda, manera semper den un ambiente di famia no solamente por a pasa i depositá e lòtnan pero tambe nos por a komuniká i kombersá di un forma masha ameno ku pueblo.
Pa 7or di anochi e kulminashon ku un Lindberghweg kaminda no tabatin lugá pa pone hende. FGS a hasi e di 16 famia felis ku e premio aki, e ganadora a resultá di ta sra. Crystalyn Sambo ku a bira e felis ganadó di e Great Wall Voleex C30 di aña 2018.
FGS por mira atras riba un fundraising eksitoso i kier gradisí pueblo di Kòrsou pa nan koperashon i tambe nan muestra di konfiansa den FGS. Nos kier a yama danki tambe staf i personal di Star Motors i Radio Mas 99 i tambe na miembronan di MFK pa por a konta ku bosnan un biaha mas.
Un biaha mas pabien na sra. Crystalyn Sambo i famia i keda pendiente pa e próksimo fundraising di FGS.


text:
Hoben ta bebe pildo “Molly” y ta bira di remate
Diamars anochi patruya di San Nicolas a wordo manda na un cas den bisindario di Caya Hose Geerman unda cu un mucha homber di...
Dama maltrata y secuestra door di su pareha polis
Tabata dos siman pasa cu Aruba a wordo sacudi pa un caso di violencia domestico, cu consecuencianan fatal. Na final di 2017, dos criatura...
Cuerpo Policial: Polis deteni pa maltrata un dama severo
Relaciona cu un caso maltrato, un miembro di Cuerpo Policial di inicial A. a ser deteni pa investigacion. E investigacion lo mester determina su...
Pashent ta bira agresivo na consultorio di dokter
Central di Polis ta manda un patruya di Santa Cruz pa un consultorio di dokter na Santa Cruz, pa un homber cu a bira...
Desconocinan kier a cende trailer na candela
Personal di siguridad di Flying Fishbone Restaurant a wak un Toyota Tercel cora cu'n hood preto a yega cerca di un trailer cerca di...
iPad y iPod ta haya pia ora doño ta den lama
Un cabayero ta yega na warda y ta declara cu e tabata na e beach dilanti ex Bushiri Hotel y a laga su rugtas...
Homber ta bende coco cu turista sin cu e tin permiso
Durante un control di rutina, un patruya di Santa Cruz ta tuma nota di cu na altura di "Natural pool" na Bushiribana, lo tin...
Hobennan ta core bay ora nan a wak polis
Durante un patruya di rutina, un patruya di San Nicolas, a nota ora cu’n grupo di hoben a drenta e scol pariba di Colegio...
Dos homber ta core bay for di cas di dama cu...
Central di Polis ta manda un patruya di noord pa un adres na Salinja Cerca, pa un señora cu tabata grita pa ayudo. Na...
Adicto ambulante ta haci fastioso den establecimento
Central di Polis ta manda un patruya di Santa Cruz pa ‘Good Luck & Key’ relaciona cu molester di vagabundo. Na e sitio polisnan...
Homber sospechoso den cura di bisiña
Central di polis a manda un patruya pa un cas den Constatijn Huygenstraat pa un situacion sospechoso. Na nan yegada polisnan ta papia cu...
Hobennan prohibi di drenta Molen a menasa personal di e local
Comandante na warda ta ricibi un melding di un caso di menasa contra algun bouncer di e club nocturno Olde Molen. Dos polis di...
Adicto ambulante y ilegal
Durante un patruya di rutina den Weststraat na altura di Feng Da Supermarket, polisnan ta tuma nota di dos homber sospechoso. Ora a yega...
Destruccion di auto den parkeerplaats di club nocturno
Central di Polis ta manda un patruya di Strandpolitie riba e parkeerplaats di “Gusto” nightclub pa un caso di destruccion. Na e sitio polisnan...
Tas ta disparce mientras doño ta den lama
Central di Polis ta manda un patruya di San Nicolas pa Spaans Lagoenweg na altura di Mangel halto Bar & Restaurant. Na e sitio...
Turistanan ta bira victima di ladronicia
Central di Polis ta manda un unidad di Strandpolitie pa un cas ariba L.G. Smith Boulevard, relaciona cu’n caso di ladronicia. Na e sitio...
Investigacion andando riba hefe di un departamento na Cuerpo Policial
Den cuadro den un investigacion interno. Cuerpo Policial Aruba kier a informa cu awe diahuebs 9 di augustus 2018 E.E.Z a wordo prohibi pa...
Conoci di polis ta molestia turista
Central di Polis ta dirigi un patruya di Noord, pa un hotel high rise pa dos turista cu a yega na e front desk...
Dama asalta na parada di bus
Na warda di polis ta yega e dama D.C., cu a entrega denuncia di ladronicia. E ta declara cu e tabata para na e...
Dos persona sospechoso tabata loer den autonan
Un patruya ta wordo manda pa Opal pa dos persona sospechoso cu tabata loer den cas y autonan. Na e sitio, polisnan ta papia...


text:
A menos cu tin algo diferente menciona, e declaracion “Creative Commons Zero” (CC0) riba contenido di e website aki, ta aplicabel. Esaki ta encera cu cualkier forma di uzo di contenido di e site aki ta permiti, a menos cu cerca of den un seccion specifico (por ehempel un potret of un documento) tin indica, cu riba e seccion ey un excepcion di derecho di propiedad literario ta aplicabel.
No ta obligatorio pa menciona nomber ora ta uza contenido di e website aki. Pero ora cita cualkier parti di e contenido, no por crea e impresion cu gobierno di reino ta djis bay di acuerdo cu e mesun intencion di e trabou deduci.
Declaracion Creative Commons Zero no ta modifica e siguiente derechonan, pues nan ta keda na vigor:
- Derecho di patent y derecho di marca.
- Derecho di otronan, o sea riba partinan di e website aki, esta riba e forma cu ta uza e website aki, tal manera e derecho di potret of e derecho di privacidad.


text:
NEW YORK, Merca- E promedio industrial Dow Jones a experimenta un caida di 831 punto diaranson, 10 di october. E dia tabata marca pa perdidanan fuerte den accionnan tecnologico. Esaki ta e pio caida den e index aki den 8 luna.
Segun informenan, e promedio industrial a perde 3,1 % den e operacionnan di atardi te cu el a yega 25.599 punto. Mientras tanto, e indice di referencia S&P 500 a registra 2.786 punto despues di a baha cu 3,3 %, y NASDAQ a cay na 7.422 (-4,1 %).
“Claramente, e accionnan a wordo “spanta” pa e tasa mas halto di inflacion”, segun Michael Farr, director ehecutivo di Farr, Miller & Washington, cita pa Washington Post.
“Esey ta sugeri cu e Reserva Federal lo sigui aumenta su tasanan”, e experto a sugeri, enfatisando cu e aumento a afecta e accionnan cu miho rendimento, particluarmente den e sector tecnologico.
Entre e companianan mas afecta tin Netflix (-8,4 %), Amazon (-6,1 %), Apple (-4,6 %) y Facebook (-4,1 %). Di otro banda, marcanan di luho tambe a wordo afecta, cu Tiffany & Co y Estee Lauder, perdiendo un 10,2 % y 7,4 % respectivamente.
DOW Jones ta cera cu su caida mas fuerte den 8 luna
NEW YORK, Merca- E promedio industrial Dow Jones a experimenta un caida di 831 punto diaranson, 10 di october. E dia tabata marca pa perdidanan fuerte den accionnan tecnologico. Esaki ta e pio caida den e index aki den 8 luna.


text:
Diamars mainta un tubo di awa a kibra den e edificio MOB. A tuma medida di precaucion door di kita coriente. Pa e motibo aki tabata necesario pa cancela pashent cu tin afspraak na Functiekamer y Wondpoli. A logra muda Pre-screening temporalmente pa departamento di Revalidatie. Nos ta pidi disculpa pa e inconveniencia aki.
Mientras tanto a haci un limpieza grandi y a cende e coriente bek. Esaki ta nifica cu HAP por funciona normal awe. Diaranson, e departamentonan di Pre-Screening, Wondpoli y Functiekamer a reanuda nan trabounan y duna servicio di cuido na nos pashentnan atrobe.
Un danki grandi ta bay na tur cu a traha duro pa asina por sigui duna cuido na nos pashentnan mas lihe cu ta posibel.


text:
Joceline Clemencia: The governmental aparatus subsidizes an institutionalized crime called education against young Black people.
Category: caribbean
50 Luna Wiels
Felis Dia di Republika Pretu Liber di Korsou 2017
Tin 2,3 T-shirt ainda pero e sweaternan si a sobra hopi. Hasi bo pedido via triunfodisablika@gmail.com
Jandi Paula – Shon i Katibu
Aki nan solamente pa lei ta tin abolishon di sklabitut. Niun kaminda den historia di e pais aki bo por a lokalisa un kiebro den e relashon original di shon i katibu. t’asina ta ku te dia di awe e ydk pretu a keda un ser dependiente. — Alejandro ‘Jandi’ Paula
Kolonialismo den Kabes di Hende – Joceline Clemencia
Nos no a studia nos kolonisado ulandes sufisiente bon, si no nos lo tabata sa ku nos tabata programa; I si nos bira nos kara pa tempunan largu i ninga e eksistensia di kolonialismo e lo disparse di su mes. Nos a lubida ku nan a eduka nos pa no mira kolonialismo komo kolonialismo – Joceline Clemencia
Kiko Wiels Lo a Bisa? – What Would Wiels Say?
Un politiko blanku krioyo sosiopat ku semper ta tin miedu di bisa e palabra makamba, rasista, supremasia blanku ulandes ku nunka ta papia di opreshon merikano den Puerto Rico, Haiti, US Virgin Islands, ku no ta ni bisa nada riba e rebolishi sosial awoki na Guiana Franses ku a kansa di e desigualdat kousa pa Fransia, ku nunka a mustra un akto di solidarismo pa nos rumannan bringando kolonialismo na Boneiru, Saba, St Maarten i Statia ku a modela ku su potretnan saka huntu ku Chavez pero no ta saka un man fraternal na Venezuela ku ta pasando duru awoki, ku nunka ta papia riba e lucha anti-rasismo di e Afro-Kolombiano pero semper ta papia di Kolombia si ku nunka a bisa un palabra riba e dekada hende di desendensia Afrikano o e bataya pa reparashonnan di parti di CARICOM pa konsientisa i empodera su votadonan pretu, ku poder politiko pa tormenta Den Haag mesun duru pero semper ta kobardia di mobilisa i organisa su komunidat elektoral ku nunka pero nunka den su bida a duna kursonan di politika pretu Karibense ku tabata pro zwarte piet ku te ainda ta engaña su mes ku e ku su identidat blanku krioyo por ta un lider di un partido politiko den un pais pretu i ta uza miles di votado pretu troumatisa pa kolonialismo ulandes pega den un trampa kolonisa di identidat pa laga nan kere ku un YDK krioyo blanku por salba nan den politika ku pa kolmo ta purba di bringa un kaso den korte di korupshon kaminda ela keda sentensia pa keda kumpra di un Italiano blanku ku pa niun bledu ta interesa den e lucha di hende pretu i sin skrement ta uza e mesun abogado ulandes Knoops ku a defende e rasista sushi Geert Wilders na Ulanda.
E kumbu blanku ku henter su bida a parasita riba bidanan pretu via politika i tur su fortuna ta danki na kolonialismo ulandes awoki despues di un redada ta bin grita falsu fantochi ku ela kansa di makambanan i ku Korsou mester bira independiente..
A creole white sociopath politician that always been afraid to say the word ‘dutch white folks’, ‘racists’, ‘dutch white supremacy’, who never speaks about American oppression in Puerto Rico, US. Virgin Islands, Haiti and stays quiet on the social revolt right now in French Guiana who are sick and tired of the inequities created by France. Who never showed an act of solidarity to the peoples of Bonaire, Saba, Statia, St.Maarten fighting against dutch colonialism, who showing off with pictures taking with Chavez but doesn’t offer a helping hand to our struggling Venezuelan neighbors. Who always praises Colombia but never says anything on the plight of the Afro-Colombians and indigenous people battling for their dignity. Who fronts as a self-claimed regionalist but never talked about the decade for people of African descent or the fight for reparations started by CARICOM to empower his black electorate. Who together with his coalition partners has the political power to destabilize dutch colonial powers in The Hague but refuses to walk his cheap decolonial talk. Who never organized and mobilized his political organization and Black voting community, who never ever set up courses on Black Caribbean politics, who has been pro black pete, who is trapped inside his own lies of thinking he is the political white creole messiah that has a god given calling to save Black people in Curacao using the traumatizing effects of dutch colonialism to make his electorate believe that a white identifying person will deliver them from dutch colonial violence. Who got sentenced for being bought by a white Italian who doesn’t give a damn about Black people, who is appealing his corruption case and hired out of all people mr. Knoops a lawyer that defended the dutch white racist politician Geert Wilders for a case againt anti-Moroccan racism in the Netherlands.
This damn white zombie who owes his abundant life and fortunes and everything else to Black people and the legacy of dutch colonialism now after a raid comes out crying that Curacao should become independent…
dutch white lies [1]- lawyers
Legal transformative justice = using law through the Black experience in
#Curacao & liberate it from dutch white lies. Inequality = Dutch white lawyers in #Curacao creating wealth structurally from Black people mashed up by colonial ruling elite and NL. Dutch lawyers never ever used their legal knowledge in #Curacao to decolonize the judicial system to advance the lives of Black people.
Decolonize Young black Professionals in the Netherlands & Caribbean
Decolonize young black professionals in the Netherlands and the Caribbean. They really need an identity repairement that is culturally competent to institutionalize a new found justice in our society.
Crush
Crush dutch rule –
ingredients: decolonized Black people, high fearlesness syrup, spiritual roots acid, natural flavored healing herbs, Caquetieu cave water
Curacao brewed and bottled
sip it and flip it
Joceline Clemencia
ensenansa na Korsou ta krimen organisa kontra YDK pretu empobresa paga pa gobiernu ordena pa elite ekonomiko finansiero bai puntra Joceline Clemencia


text:
CochabambaNews
Yannick cu un bon bataya
Ta keda net cortico pa e ronda final na Cochabamba
Bolichero Yannick Roos ta duna bon bataya pero no ta logra avansa pa e ronda final den e XI Juegos Suramericanos Cochabamba 2018
Apesar di a perde su wega 2 – 1 den e kwart final, e bolichero Yannick Roos sin duda por mira tras di un tremendo prestacion den e weganan Sur Americano 2018. Desde e comienso di e torneo Yannick tabata consistente den su wega y ta logra keda den e prome 8 competidornan den un elenco di nivel halto den e continente aki. Mester bisa cu Yannick a perde su prome wega contra di Zoghaib pero despues ta empata esaki 1 – 1. Ultimo wega tabata sera pero e brasilero a tira pa un pin di 263 cual tabata hopi dificil pa gana.
Esaki ta e di dos wega grandi pa Yannick Roos y no tin duda cu den futuro sercano nos lo tende mucho mas di e bolichero Arubano.
Pabien Yannick.


text:
Plagiarismo of casualidad
ORANJESTAD (AAN): Den cuadro di celebracion di 30 aña di existencia, Oficina di Propiedad Intelectual di Aruba ta informa comunidad riba diferente tema relaciona cu ‘Derecho di Autor (Copyrights), Invento (Patent) y Marca (Trademarks). Tin varios caso cu a tuma luga anteriormente, cu ta trata di ‘plagiaat’.
Ora ta menciona ‘plagiaat’ ta referi na e practica di tuma (fia/piratia of horta) e idea of trabao di un otro persona y laga pasa cu ta di bo mes e ta. Hechonan asina ta pasa hasta cu artistanan famoso y aki ta sigui algun ehempel cu a tuma for di e fuente: http://bit.ly/2AspU65
E cantante di ‘Black Eyed Peas’ ‘Will.i.am’ a admiti cu el a yega di comete ‘plagiaat’ cu su cancion ‘Let’s Go’ door di copia parti di e cancion ‘Rebound’ di e ‘House Duo Mat Zo & Arty’.
‘Will.i.am’ no ta e unico cu a haya su mes cu problema di ‘plagiaat’. Hasta artistanan grandi, manera entre otro The Beatles, Shakira y Madonna a worde acusa cu nan a comete ‘plagiaat’.
Johnny Cash a yega di paga Gordon Jenkins un suma grandisimo di placa ora a bira conoci cu Cash a plagia (copia) partinan di Jenkins su cancion ‘Crescent City Blues’ pa su mesun cancion ‘Folsom Prison Blues’.
E trompetnan na comienso di e cancion ‘Hips Don’t Lie’ di e famoso cantante Shakira ta procedente di e cantante di salsa Jerry Rivera. Un parti di e refrein tambe a ser horta di e cancion ‘Carnaval (Baila en la Calle)’ di e cantante Luis Diaz. Ningun di e dos cantantenan aki a yega di entrega un keho contra Shakira.
E organizacion Big Seven Music Corp a keha the Beatles na aña 1973, ora e grupo a presta e beat y e texto di Chuck Berry su cancion ‘You Can’t Catch Me’ pa nan cancion ‘Come Together’.
E caso a ser soluciona sin mester di a bay corte. Pero a cambio John Lennon mester a pone tres cancion di e organizacion riba nan siguiente album. John Lennon no a haci esaki. E organizacion a ricibi 7000 Dollar extra door cu no a cumpli cu e acuerdo.
E grupo musical ‘Radiohead’ tambe a ser culpa door di ‘The Hollies’ conoci pa e cancion ‘The Air That I Breathe’. The Hollies a haya rason den corte y a bira oficialmente co-autor di e cancion ‘Creep’.
E Belga Salvatore Acquaviv tambe a yega di entama un caso contra Madonna. Salvatore a afirma cu Madonna a uza su cancion ‘Ma Vie Fout Le Camp’ pa su hit ‘Frozen’. Den e sentencia hues a bisa cu no tabata tin daño di perhuicio, pero a duna un prohibicion pa toca e hit na Belgica.
Den e caso di ‘The Rolling Stones’ cu nan cancion ‘The Last Time’ y e hit di ‘The Verve’ ‘Bittersweet Symphony’ casi no tabata tin diferencia entre e dos cancionnan aki. Den corte Mick Jagger y Keith Richards a gana e creditonan riba e cancion y a ricibi 100% di tur royalties.
E pikmento di guitara den e conocido cancion ‘Viva La Vida’ di ‘Coldplay’ tabata den man di Joe Satriani. Satriani a lanta un caso contra Chris Martin di ‘Coldplay’, pero a soluciona esaki pa medio di un acuerdo.
Pa mas informacion tocante ‘plagiaat’, Oficina di Propiedad Intelectual ta extende un caluroso invitacion na publico en general pa pasa otro siman diabierna, 17 di november entre 9’or di mainta y 4’or di atardi na oficina situa na Adriaan Lacle Boulevard 3. Ricibi tur informacion y celebra hunto cu Oficina di Propiedad Intelectual su 30 aña di existencia, ‘Aniversario di Perla’.


text:
Pa informacion di Mike Lampe: E tata spiritual di persecucion politico na Aruba ta Gabinete Eman y AVP
Un di e parlamentarionan di AVP cu ultimo tempo ta cuestiona e gobierno actual riba persecucion politico ta sr. Mike Lampe. Sinembargo den su ignorancia, te ainda despues di 2 luna, e politico aki no kier comprende cu e retiro di e mas di 300 coordinadornan cu partijdiploma a ser ocasiona door di su propio lider di AVP kende a dicidi dia 29 october 2013 cu tur e batayon di coordinadornan cu a bin cu su gobierno, ta bay cu su gobierno (“voor de duur van het kabinet Mike Eman II”). Y esaki ta e decision cu e gobierno actual ta ehecutando cabalmente. Pero ta bon pa recorda sr. Lampe cu den historia di pais Aruba e tata spiritual di persecucion politico ta partido AVP. No solamente nan a persigui contrincantenan cu tin un otro color politico, pero tambe profesionalnan trahando den gobierno cu tabata haci nan trabao manera debe ser.
Persecucion politico
E masacre di persecucion politico contra hendenan di MEP a cuminsa ora cu AVP a drenta gobernacion na 1986. E tempo ey nan a manda cientos di trahadornan humilde di TAV cas, kendenan tabata gana un salario humilde pa cria nan famia. Tambe personanan nombra oficialmente na varios departamento di gobierno y pa cual tabata tin vacatura habri den e Aruba nobo cu su Status Aparte a wordo manda cas per direct, esta riba e prome dia di trabao na 1986. Politiconan di MEP trahando pa gobierno a wordo corta den nan schaalnan. Directornan di departamentonan y tambe na Hulanda (Arubahuis) a pasa mal rato na man di e gobierno burdugo di AVP. E persecucion tabata asina grandi cu te hasta e ex-Director di Asuntonan Economico mester a bay 10 biaha pa Corte pa para e burdugonan cu cueste loke cueste kier a elimin’e como director. Y asina tin hopi otro caso mas.
Persecucion contra profesionalnan
Pero no solamente a practica persecucion politico, pero AVP a persigui tambe profesionalnan Arubiano bon capacita cu tabata traha na Departamento di Impuesto. Asina por a mira con e Inspector y Ontvanger di Belastingen a wordo kita for di trabao inhustamente, ya cu nan a cumpli cu nan deber di cobra e placa di BBO cu refineria Valero debe pais Aruba y esaki basa riba un sentencia di hues cu a obliga Valero di paga 280 miyon florin, pero Gabinete Eman tabata kier pa e multinational aki wordo exonera. Tambe otro profesionalnan Arubiano trahando na Departamento di Finansa a wordo cori ya cu den e mente maligno di e ex-ministro di Finansa di AVP supuestamente nan lo a leak informacion pa prensa. Hecho ta cu finalmente tur e profesionalnan aki a gana nan caso dilanti hues, pero e gobierno di AVP no kier a reinstitui nan den nan funcion. Increibel con criminal e gobierno di AVP ta actua ora cu nos propio profesionalnan Arubano!
Mas ehempel di persecucion
Un otro ehempel bibo di persecucion politico tabata ora cu ex-ministro Sevinger manera ladron den anochi ta laga basha un kiosco di un Arubiano den Caya Betico Croes, pasobra e ciudadano aki ta aparece riba lista di MEP. E tempo ey den Corte hues a declara cu e gobierno di AVP ta mina y zaag na e pianan di nos estado di derecho. Un declaracion hopi fuerte den direccion di un gobierno abusado.
Un otro forma di persecucion practica pa AVP ta e persecucion contra nos trahadornan local, ya cu ta hustamente e gobierno di AVP mediante e ex-Ministro Paul Croes a percura pa firma mas di 2000 ontheffingen pa trahadonan di exterior y asina a perhudica mas di 2000 mama y tata di famia riba e isla aki pa haya un trabao pa cria nan famia. Siguramente bao di tur e 2000 ontheffingen lo tabata tin funcionnan tambe cu nos hobennan lo por a ocupa ya cu e desempleo bao di nos hobennan ta haltisimo, esta mas di 25%. Lo ta bon pa Mike Lampe cu ta pretende di sali na defensa di nos hobennan puntra Paul Croes dicon su maneho y di AVP tabata dirigi contra nos hobennnan?
Finalmente, esakinan ta djis un parti chikito di tur e persecucionnan practica pa e gobiernonan di AVP y si ta necesario partido MEP lo bin cu e di dos parti tambe y p’asina Mike Lampe keda na altura di e pasado tristo di AVP pa tur loke ta nan persecucion contra di nos Arubianonan.


text:
DEN HAAG – E produccion di productonan local den Caribe Hulandes (manera Aruba) di p.e. berdura y fruta of otro producto pa cultivo den cura, no ta no ta aporta na reduccion di gastonan di bida. Asina un rapport recien publica na Hulanda ta bisa. Asina e portal Koninkrijks relaties ta raporta diahuebs. No obstante e rapport aki, gabinete Hulandes a reacciona bisando cu pa promove produccion local como arma pa bringa pobreza.
CARO
Como argumento uza, secretario di estado Tamara van Ark di asuntonan social ta bisa cu gastonan di importacion ta haci e productonan importa caro. Esaki no ta ilogico pasobra transporte via laman, controlnan fuerte y impuesto halto riba importacion di producto, ta afecta e prijs final cu e consumidor ta paga den supermercado pa su producto fresco.
INVESTIGACION
Sinembargo, segun e portal, gobierno Hulandes aparentemente no ta na altura di e investigacion di tarifa den Caribe Hulandes cu Ecorys y Curconsult a haci aña pasa riba orden di ministerio di asuntonan economico. E resultado ta publica den un rapport fuerte, pero cu supuestamente e mandatarionan Hulandes no a compronde. Segun e rapport, e gastonan pa produci e productonan pa consumo local, ta mas halto cu loke e ta produci. Esey ta e conclusion. Di otro banda e ta genera si otro beneficio social manera empleo y menos dependencia di importacion externo. E conseho ta pa e islanan keda inverti den proyectonan pa produci fruta, berdura y carni localmente, pero pa controla esaki hopi bon riba e efectividad di gasto. A determina cu e proyectonan actual cu ta existi, no por sobrevivi independientemente. No obstante e subsidio di e.o. Den Haag, e resultadonan ta basta decepcionante. A sugeri entre otro pa stimula produccion local door di aumenta e tarifa di importacion, of pa duna productornan local beneficio fiscal. Pero pa e secretario di estado economico, e conclusion tabata cla. ‘Produccion local no ta e solucion structural pa combati prijs halto’.
Fuente: www.koninkrijksrelaties.nu. Autor René Zwart
DEN HAAG – Hulanda ta mucho dividi riba cambio di orario entre tempo di zomer of winter den sentido cu kier scohe den un di e dos temponan pa hacie permante. Asina fuentenan na Den Haag ta bisa segun e portal Algemeen Dagblad (AD). Como tal tin informacion cu mayan despues di e conseho di minister, gobierno Hulandes lo anuncia cu pa awor no ta bay dicidi si Hulanda ta cambia pa sea e orario di zomer of winter. E proposicion ey tabata riba mesa debi na e forma practico cu esaki por nifica pa e pais. “Pa un decision asina crucial, ta mucho tempran” ta loke cu e gabinete lo bisa diabierna despues di nan reunion, debi cu Hulanda ta mucho dividi riba e tema.
DEN HAAG – Durante di un serie di encuentronan Arubahuis a presenta e team di mentornan nobo na e grupo di studiantenan cu ta den nan prome aña. Alabes a tuma despedida di e mentornan cu tabata encarga cu e regionnan. Na e ocacion aki e studiantenan pa e region di Groningen y Leeuwarden a cera conoci cu nan mentor nobo Donna van Heukelem-Kock. Den e caso di Arnhem, Nijmegen y Wageningen e mentor nobo ta Yuraima Henriquez-Rodulfo. E studiantenan den e region di Utrecht tambe a cera conoci cu nan mentor nobo den persona di Omar Besaril. Finalmente dos mentor nobo pa e region di Den Haag, Delft y Leiden a keda introduci kende nan ta Solange Quandus y Shahaira Brokke.
DEN HAAG – E staf di e Comision Permanente pa Asuntonan di Reino di Tweede Kamer a haci un bishita di cortesia na Arubahuis. E delegacion a consisti di Griffier Tim de Lange, adjunct-griffier Annemarijke de Vos, in-formatiespecialist Kim van Velzen, commissie-assistent Djamila Khoda-baks y kenniscoördinator Jacob Pot. Esaki ta pa prome biaha cu e staf completo di e Comision di Tweede Kamer ta haci un bishita na Arubahuis.
DEN HAAG – Cas di Aruba ta pone hopi enfasis riba e preparacionnan cu nos hobennan cu ta pensa di bin studia na Hulanda tin cu haci pa por tin un experencia positivo y exitoso ora nan yega Hulanda. Manera e responsabilidad di cada studiante pa busca un camber. Nos ta na luna di november caba y pesey ta importante cu e studiante cu pa otro aña kier bin Hulanda cuminsa inscribi pa un camber. Pa e alumnonan den vóór- examenklas (Havo4, VWO5 y MBO3) y cu tin pensa di bin studia tambe por inscribi caba. Haciendo esaki na tempo e chens ta hopi grandi cu e studiante por haña un camber pagable y mas conforme su gusto ora cu e jega Hulanda.
HILVERSUM/ ORANJESTAD – E situacion di Venezuela y su relacion cu Aruba un biaha mas a bin na bista e siman aki durante un programa di television Hulandes, Zembla di BNNVARA riba NPO2 . E programa cu a pasa diaranson anochi ora di Hulanda a trata e tema di refugiadonan Venezolano yegando e islanan di Reino Hulandes den Caribe, particularmente Aruba y Corsou. Den e programa aki, loke a hala atencion ta e declaracionan di prome minister di Aruba Evelyn Wever riba e tematica, y su comentario riba e consul ‘nobo’ di Venezuela, Carlos Mata Figueroa.
AMSTERDAM – E futbolista professional di Aruba Denzel Dumfries a participa den su prome session di entrenamiento cu e ekipo nacional di Hulanda e siman aki. E mes a mustra di ta contento cu esaki, y a ubica e potretnan corespondiente riba su pagina di Facebook.


text:
GKMB ta prepara pa cualkier caso di virus di Zika y Chikungunya y Sr. Clayton Croes, director di GKMB ta amplia ariba e desaroyonan tras di esaki.
E tarea mas grandi ta keda responsabilidad di doño di curpa, pa si e ta sinti su curpa malo, pa e bay su dokter di cas, y pa e dokter haci e intake corecto y bisa Departamento di Salud, cu na tal adres tin tal persona cu complicacionnan. Pero e ta keda un trabao complica, e malesa ta wordo transmiti door di un sangura masha chikito cu cada aña ta bira mas sabi, y GKMB tambe tin cu upgrade pa keda al caso cu e sangura, pa no keda atras.
GKMB ta contento cu loke nan tin, pa e manera con nan ta responde na esakinan. Cooperacion interno cu tambe ta colabora cu GKMB y Volksgezondheid, pa limita e posibilidad di tin un brote di dengue, zika of chikinguya, pa tene na un minimo. Pa tin e liñanan di contacto ta mas cortico posibel, pa si algo pasa pa reacciona inmediatamente.
Pa preveni un criadero ta recomendabel, pa tira un bista rond di bo cas, si tin obhetonan cu no tin uzo mas pa nan, pa cualke obheto cu por contene awa y deshaci di esaki na e manera apropia. Hibanan dump, tirenan. Un biaha mas, si di berdad bo ta controla rond di bo cas y no tin criadero, pero ta sinti molester, contact cu GKMB, cu lo zorg pa cualke asistencia, pa zorg pa no tin problema ta pa elimina criadero.


text:
E reunionnan di IPKO (Inter Parlamentair Koninkrijks Overleg) actual ta hopi importante, a kies durante varios reunion, y como presidente di e comision, a kies pa e tema sostenibilidad y tambe e tematico di Venezuela a bin ariba agenda. Sr. Rocco Tjon ta amplia.
E tema di Venezuela tabata uno cu a causa basta preocupacion na Aruba. Durante IPKO a tene un sesion di informacion di Departamento di Siguridad di Aruba pa asina hunto cu coleganan di diferente parlamento, pa asina entre otro, zorg pa e siguridad y e controlnan na nos fronteranan wordo fortifica. E tematica di Venezuela tambe tabata tin su consecuencianan pa instituto coreccional, unda cu ultimo temponan di detenidonan Venezolano tambe a aumenta. Ariba peticion di e comision di IPKO Aruba, pa prome biaha e tema di prizonnan sostenibel tambe a wordo poni ariba agenda, pa asina den Reino wak con ta yega, a corto plaso na un Instituto Corecional Sostenibel.
Mas aleu, Sr. Rocco Tjon a sigui bisa cu e ta contento cu su colega, Sr. mr. Andin Bikker, como minister di husticia, tambe a logra di pone e tema aki ariba agenda, di e Justitieel Vierpartijen Overleg, cu e ministernan lo bay tin. Asina lo por yega na solucion concreto den tur angulo, tanto for di Parlamento, como for di gobernacion, pa asina trece cambionan pa nos instituto coreccional.
Ariba e tema di Venezuela, gobierno di Venezuela ta papia di contrabando di oro, diamante, koper, piesanan di auto, y como lider di fraccion, Sr. Rocco Tjon a tuma contacto cu Minister Presidente, ariba esaki, unda cu el a haya un sesion di informacion hunto cu e otro parlamentarionan di Reino tambe. Otro siman lo bay yama un reunion cu Minister President pa duna full e comision un ‘briefing’, aunke cu Minister President a tene informa cu ya caba ta trahando ariba e lasonan cu tin cu Venezuela.
Na 2016, gobierno di Venezuela, a manda pidi gobierno di Aruba pa su cooperacion pa para exportacion ilegal di e.o. koper, comestibel etc, pa Aruba. Minister President a forma un comision, unda hunto cu autoridadnan Venezolano lo bay wak con pa fortifica e controlnan na Barcadera.
Esaki ta un problema cu tin hopi tempo caba ta andando y ta bon pa yega na un solucion duradero pa e situacion aki, pa e wordo mehora, segun Sr. Rocco Tjon, lider di fraccion di MEP den parlamento.


text: Central di Polis ta dirigi un patruya di Noord, pa un hotel high rise pa dos turista cu a yega na e front desk cu probablemente lo ta bou influencia di alcohol. Na e sitio polisnan a papia cu e security K. El a declara cu el a yama polisnan pa e conocido di nan, Brandon cu tabata molestia turistanan. K. a core cu Brandon for di e luga y el a cana bay den direccion di lama. Brandon na prome instante no tabata kier a mustra comprension pa cual a cuminsa n discusion entre nan dos. E ta declara cu no tabata tin niun turista bou influencia, pero mas bien cu nan a yama polis ora cu Brandon y e security tabata discuti. El a bisa cu polisnan cu Brandon semper ta cana den bicindario di hotelnan y ta bende droga cu turistanna. Patruya a controla den bicindario pero no a haya nada particular.


text: Central di Polis ta manda patruya di San Nicolas pa CITGO Oil Company. Na e sitio oficialnan di polis ta papia cu e security guard D y e cabayero R. tocante manchanan di sanger ariba e tereno. Den pasado, hopi placa den forma di koper a wordo saca for di e tereno. E biaha aki un biaha mas ta topa cu mancha di sanger y ta sospecha, cu e desconocir, a subi tereno sin permiso y a herida su mes. No tabata tin indicacion cu lo por a bay cu algo for di e tereno. BFTO a wordo poni na altura. Y a entrega denuncia.


text:
Oranjestad - Ta felicita tur instancia y persona cu a keda reconoci recientemente durante e actividad.
Ecotech pionero den maneho sostenibel di desperdicio y reciclahe
ORANJESTAD - E ta deber di cada un di nos pa hiba un maneho responsabel di desperdicio y asina realmente promove un Aruba limpi y sostenibel pa generacionnan largo.
‘Scol multilingual ta mescos of miho cu e scolnan regular y tradicional’
ORANJESTAD – Interpretacion y uzo di palabra por pone hende compronde cos diferente tin biaha, cu por crea un confusion sin cu tin mester. Den e caso aki, ta trata e articulo recien (dialuna 25 juni) riba scol multilingual di parlamentario pa partido MEP, Sue-Ann Ras.
Relacion Cu Prome Minister Evelyn Wever-Croes Ta Excelente
ORANJESTAD - Durante un entrevista na Hulanda diabierna prome di juni, Secretario di Estado Raymond Knops, a expresa cu relacion cu Premier Evelyn Wever-Croes ta excelente. Segun señor Knops, Prome Minister a recupera algo di e confiansa perdi bek di Hulanda den Aruba.
Minister Glenbert Croes a duna reconocimento nacional na tur trahador y boluntario social na Aruba
ORANJESTAD - Riba 10 y 11 di juli ultimo Minister Glenbert Croes a haci un di su deseonan realidad esta di duna un reconocimento nacional na tur e trahador y boluntarionan social di Aruba.
Personeelslasten is gestegen in 8 jaren van AVP van 308 Miljoen naar 380 Miljoen, dus met 25 % sinds 2009
ORANJESTAD - Diabierna ultimo CAFT a reuni cu Gobierno, Parlamento y na final a duna un reuda di prensa pa splica kico tur nan a logra y palabra cu gobierno pero alaves a splica ampliamente con nan a encontra Aruba.
Mep Cu Tremendo Reunion Informativo Na San Nicolas
ORANJESTAD - Den un Scol di Arte completamente yen paden y pafo, partido MEP a tene un reunion informativo riba e ultimo desaroyonan den gobernacion. Mas especifico riba e vision di Gabinete Wever-Croes pa San Nicolas.


text:
Orashon djaweps 7 di yüni 2018
‘Un sierto dòktor di lei ku a bini einan, a tende e diskushon. El a mira ku Hesus a duna nan un bon kontesta; p’esei el a puntr’É: ‘Kua mandamentu ta e mandamentu di mas importante?’ Hesus a kontest’é: ‘E mandamentu di mas importante ta: “Skucha, Israel! Señor, nos Dios, so ta Dios. Stima Señor, bo Dios, di henter bo kurason, ku henter bo alma, ku henter bo mente, i ku tur bo forsa.” E di dos mandamentu mes importante: “Stima bo próhimo manera bo ta stima bo mes.” No tin niun otro mandamentu ku ta mas importante ku esakinan.’ E dòktor di lei a bisa Hesus: ‘Bon bon, Maestro! Bèrdat, ta un Dios so tin i no tin niun otro dios ku n’ t’E so. Ta asina ku hende mester stima Dios di henter su kurason, ku henter su komprondementu i ku tur su forsa. Tambe e mester stima su próhimo manera e ta stima su mes. E kosnan akí ta muchu mas importante ku sakrifisio di kandela i otro sakrifisio.’ Hesus a mira ku e dòktor di lei a papia ku sabiduria; p’esei El a bis’é: ‘Bo no ta leu fo’i reino di Dios.’ Niun hende no a tribi puntra Hesus nada mas. ‘ Marko 12:28-34


text:
“Piská ta muri pa su boka”, Minister Navarro atrobe
Nos tur por kòrda kon Minister di Hustisia, poko ten pasá a hasi e ekspreshon pa atrakadornan “Fasten your seatbelt”. Despues at’é atrobe ta bisa polisnan pa tira dirigí, mientras ku Minister Navarro sa bon bon, ku polisnan no tin material adekuá pa enfrentá e ola di kriminalidat kresiente.
Kada bia’ ku e Minister a habri boka, su ekspreshonnan a krea mas pániko i inseguridat den nos komunidat.
Si no ta basta, nos Minister di Hustisia, atrobe ta bolbe hasi mas ekspreshon ku ta hinka su mes den mas problema.
Últimamente durante un redada den prizon, personal di prizon a konfiská dos arma di kandela. Akshon di e trahadonan ku ta di aploudí, paso e arma ei por a forma un peliger pa tantu e wardadó di prezu i e prizoneronan mes. Den prizon tur hende mester por sinti nan mes seif tur momento. Semper m´a boga pa traha un prizon nobo, paso e prizon na Kura Specht, debí na su struktura bieu, den un bachi remodelá, lo keda funshoná ku mesun defektonan di semper. Esaki ta trese peliger pa tantu bishitante, wardadó di prezu i e prizonero mes.
Kedando riba e tópiko, ta remarkabel ku na momento ku a aserká Minister di Hustisia tokante e hayasgo di e arma di kandela den prizon, Minister Navarro mesora a sali den medionan di komunikashon i mustra dede den direkshon di e wardadónan di prezu.
Minister Navarro a bisa ku ya kaba ela yega di bisa ku ta wardadornan di prezu ta hinka droga i arma den prizon i ku e biaha aki ta nan a bolbe hinka arma den prizon. Segun Minister Navarro, esaki debí ku e área kaminda a haña arma ta area ku supuestamente ta wardadornan di prezu so ta bai. Minister Navarro no por mustra dede òf mihó bisa den e kaso aki akusá e wardadónan di prezu, sin ku e investigashon a tèrminá. Tur hende ta inosente te ora hues imponé un kastigu riba e persona. Ami no tei pa defendé niun hende. Si a kometé un akto robes, ta e hende mes mester sinta riba su blarnan, pero ta sumamente inhustu sali mustra dede i akusá hende, sin ku a pasa den un proseso di investigashon.
Pa esnan ku no sa bai nos instituto korekshonal, pa drenta eiden, na porta ta un kontròl rigoroso ta tuma lugá. Ta masha difísil pa pasa ku algu ilegal bai paden. Si resultá asina tòg ku tin kosnan ilegal a tuma lugá, mester amplia e investigashon pa tèrminá ku ilegalidat den prizon “for once and for all”.
Ademas mester tene kuenta ku no ta wardadó di prezu so ta drenta e instituto, tin diferente vehíkulonan i òf personanan ku ta bai paden, por ehèmpel traha riba defektonan den prizon. Anto pa esnan ku no sa, prizoneronan ta bishitá den diferente área den prizon sea pa bai por ehèmpel lès di kòmpiuter, kushina, gym, etc. Ta p’esei mi ta bolbe konstatá ku Minister Navarro a bolbe papia kos sin pensa, paso ta inhustu pa komo titular di Hustisia, sali i ataká un grupo so, sin e investigashon a tèrminá.
Mi ta bolbe manda un mensahe pa e Minister Navarro, por fabor papia ménos i produsí mas, ya asina tantu den nos komunidat i tambe den nos prizon por reina un poko trankilidat.
Gilmar Pik Pisas
Miembro di Parlamentu Frakshon MFK


text:
WILLEMSTAD - E nesesidat pa fortifiká kòntròl i supervishon riba e proyekto pa hospital nobo, ta basá riba e evaluashon ku gobièrnu a laga hasi ku a konkluí ku gobièrnu no tabatin grip riba e proyekto.
E predesesor di e Minister di Salú, Medio Ambiente i Naturalesa aktual, ya a sòru pa un desishon di Konseho di Minister pa instituí un Ministeriële Regisseur en Toezichthouder bou di Kabinete Pisas. Sinembargo, no por a ehekutá e desishon ya ku segun e dekreto (landsbesluit) ku a traha pa e enkargo, e gastunan tabata ilimitá (the sky is the limit), mientras no a sòru di sigi e prosedura korekto. Kontrali na e intento ei, Sra. Camelia-Römer si a fiha e montante máksimo pa e totalidat di Ministeriële Regisseur en Toezichthouder i henter su ekipo di konsehero i sosten atministrativo, despues di a kana e prosedura korekto.
E enkargo ku Sr. Betrian a haña i e kompleksidat den e proyekto spesífiko di HNO i di salubridat en general ta asina amplio, ku Sr. Betrian for di prinsipio a forma un ekipo ku ta konsistí di ekspertonan finansiero, di maneho di proyekto, hurídiko, maneho di prosesonan j di kambio i governance, banda di personal pa maneho di ofisina i sekretariado.
E gastunan di e organisashon di MRT ta algu menos ku ANG 135.000 pa luna. Parti di e mesun montante aki ta pa pa kubri gastunan di ekspertonan di tres otro kompania. Den e montante tin tambe gastunan di uso di ofisina i un sala di reunion. E MT di e Ministerio di GMN a duna bon klá di konosé ku nan no ta disponé di e kantidat ni kalidat den e aparato pa supervisá i manehá un proyekto di e kompleksidat i magnitut, manera ta e kaso ku HNO.
Komo parti di su tarea, MRT a sòru pa duna HNO-Vastgoed & Beheer i HNO-Transitie en Exploitatie Maatschappij” strukutra, konforme e rekomendashon for di e rapòrt ‘Tussentijdse Evaluatie’ di desember 2016.
Minister Suzy Camelia-Römer a splika publikamente i den Parlamento na mas ku un okashon ku a skohe Sr. Betrian a base di un profil. Sr. Betrian konosé gobernashon di nos pais (eks gezaghebber i eks premier). E tin konosementu di “corporate governance” (e ta eks-presidente di STIP) i di finansas públiko. Mirando Sr. Betrian su trayektoria profeshonal, ta trata tambe di un persona ku e outoridat nesesario pa habri portanan pa por atendé asuntunan di HNO riba diferente nível, manera institutonan akademiko lokal i internashonal i gobièrnunan di otro partinan di Reino.
E tareanan di e MRT ta deskribí den un dekreto (landsbesluit) i ta enserá por ehèmpel:
- Kordinashon di supervishon i dirigí e proyeko HNO
- Ehekutá e 24 puntonan konforme desishon di Konseho di Minister di 23 maart 2017
- Tene kombersashon tokante konstrukshon, transishon, ICT, aparatonan médiko, ets. di HNO
- Negoshá ku SEHOS tokante MOU di 20 sèptèmber 2013
- Posishoná HNO den e sektor di salubridat i sera konvenionan alkaso
- Kordiná e protokòl di koperashon riba tereno di salubridat públiko, kuido hospitalário i SVB entre Hulanda, Aruba, Sint Maarten i Boneiru
Ta danki un biaha mas na e kurashi di sra. Camelia-Römer pa tuma desishon i ehekutá esakinan, ku tin awe un kordinashon i supervishon efektivo riba e proyekto. Ta danki na trabou di e team di ekspertonan di MRT ku porfin tin un speransa ku pronto tin kuentanan anual ouditá di SONA i tin bista riba e montantenan ku falta pa por operashonalisá e hospital unabes e konstrukshon kaba. Tambe, ta bon konosí ku diferente riesgo pa e proyekto a keda identifiká na tempu i medidanan a keda tumá pa salba e proyekto. Tur esaki danki na MRT.


text:
Relato 21: Hosé Su Rumannan A Odi’é
MIRA ki tristu i sin speransa e mucha hòmber ta. Esei ta Hosé. Su rumannan a kaba di bend’é ku e hòmbernan ku ta riba kaminda pa Egipto. Aya nan lo hasi Hosé esklabo. Pakiko su mitar rumannan a hasi tal kos malu? Pa motibu ku nan tabata yalurs riba Hosé.
Nan tata Jakòb a gusta Hosé masha hopi mes. El a demostrá esei dor di regalá Hosé un bunita mantel largu. Ora su dies rumannan mas grandi a mira kuantu Jakòb a stima Hosé, nan a kuminsá bira yalurs riba Hosé i odi’é. Pero, tabatin un otro motibu mas pakiko nan a odi’é.
Hosé tabatin dos soño. Den e dos soñonan di Hosé, su rumannan a bùig p’e. Ora Hosé a konta e dos soñonan na su rumannan, nan odio a oumentá asta mas.
Riba un dia ora e rumannan di Hosé tabata kuida karné di nan tata, Jakòb a pidi Hosé pa e bai mira kon ta bai ku nan. Ora e rumannan di Hosé a mir’é ta bini, algun di nan a bisa: ‘Ban mat’é!’ Pero Ruben, e ruman mayó, a bisa: ‘Nò, no hasi esei!’ En bes di mat’é, nan a kohe Hosé i a tir’é den un pos seku sin awa. Anto nan a sinta pa disidí kiko pa hasi kuné.
Na dado momentu algun hòmber di Ismael a pasa. Huda a bisa su mitar rumannan: ‘Ban bend’é ku e ismaelitanan.’ I esei ta loke nan a hasi. Nan a bende Hosé pa binti pida plata. Ki un kos malisioso i sin bondat nan a hasi!
Kiko e rumannan lo a bisa nan tata? Nan a mata un kabritu i bes tras bes nan a hinka e mantel bunita di Hosé den sanger di e kabritu. Anto nan a hiba e mantel kas pa nan tata Jakòb i a bis’é: ‘Nos a haña esaki. Wak e i mira si no ta e mantel di Hosé.’
Jakòb a mira ku ta Hosé su mantel. El a sklama: ‘Un bestia salbahe mester a mata Hosé.’ I esei ta nèt loke e rumannan di Hosé tabata ke pa nan tata kere. Jakòb a keda masha tristu mes. El a yora pa hopi dia. Pero Hosé no tabata morto. Laga nos mira kiko a sosodé kuné kaminda nan a hib’é.
Génesis 37:1-35.
Pregunta
- Pakiko Hosé su rumannan tabata yalurs riba dje, i kiko nan a hasi?
- Kiko Hosé su rumannan kier a hasi kuné, pero kiko Ruben a bisa?
- Kiko a sosodé ora algun komersiante ismaelita a pasa eibanda?
- Kiko e rumannan di Hosé a hasi pa pone nan tata kere ku Hosé a muri?
Preguntanan adishonal
- Lesa Génesis 37:1-35.
Kon kristiannan por imitá e ehèmpel di Hosé, informando ora malecho sosodé den kongregashon? (Gén. 37:2; Lev. 5:1; 1 Kor. 1:11)
Kiko a pone Hosé su rumannan trat’é na un manera asina traishonero? (Gén. 37:11, 18; Pro. 27:4; Sant. 3:14-16)
Kiko Jakòb a hasi ku ta normal pa hende hasi ora nan ta hopi tristu? (Gén. 37:35)


text:
Promé kompetensianan di Curaçao Open 2018 a kuminsá
Ku un entusiasmo enorme tenistanan partisipante na ITF Curaçao Open 2018 awe mainta a kuminsá kompetí den e promé weganan ITF Junior di tènis. A pesar di e awaseru ku a pone ku e weganan a kuminsá dos ora mas lat, esaki di ningun manera no a afektá e entusiasmo di e tenistanan.
E promé weganan a kuminsa ku kompetensianan single maskulino siguí pa esnan femenino. Di un total di 6 mucha homber di Kòrsou ku a partisipá na e promé ronda, 2 a gana i ta sigui pa e segundo buelta. Ta trata di Xaveam van Wijk ku a gana Russel Armstrong di Virgin Islands 6-1 i 6-2 i Quintan van Wijk ku a gana Santiago Diaz Toliva di Mexico ku un score di 7-6 i 6-3.
Demas tenistanan di e kompetensianan maskulino single ku a gana awe ta Esteban Lopez di Colombia, Nicholas Gore di Jamaica, Richard Mallory di Bermuda, William Priddy i Andrew Immink di Merka, Phillippe Mercelina di Sint Maarten, Aidan Carter di Trinidad, Jack Barnett di Australia i Nikolas Tvedt di Noruega.
Di e kompetensianan femenino single te ku awor Sarinah Maduro di Kòrsou a gana Aethielle Kelkboom di Aruba ku un score di 6-4 6-3 i Daphne Sommer a gana Julia Triska di Monaco ku un score di 6-3 5-7 6-4. E ganadónan ta pasa pa e siguiente ronda.
Demas tenistanan di e kompetensianan femenino ku a gana awe ta Xintong Zhou di China, Artemis Pados di Merka, Selena Bird di Merka, Kayla Solagnier di Aruba, Victoria Sanchez Bronzetti di Spaña, Daimy Paula di Hulanda i Ana Sofia Angeles di Mexico.
Kòrda ‘like’ e página di facebook di Tennis Federation Curacao pa keda na altura di tur akontesimentu di e siman di ITF Curacao Open 2018.


text: A haya e baby perdi morto y dera. Pa 2or Ministerio Publico ta informa. Aruba tabata den buskeda nacional pa e baby perdi Eugene Frans di 3 aña, ruman chikito di e hobencito di 5 aña cu a fayece diabierna tardi. Pero un rato pasa a drenta informe cu e curpa sin bida di Eugene a wordo haya. Lo bay tin un conferencia di prensa cu a wordo yama cu caracter di urgencia pa 2’or di merdia. Pa loke ta e caso aki e curpa di e criatura di 3 aña a wordo haya. El a wordo dera y autoridad a yega na dje y hasta a logra saca e curpa sin bida. Investigacion ta andando. E criatura inocente cu tabata perdi a wordo haya. Manera cu hopi tabata sinti cu e mucha no por ta na bida cu nan no topa cu’ne. Si tabata na bida, esun cu tabata cun’e lo a sali bin dilanti. Hopi tabata tin e sentimento cu e mucha no tabata na bida, aunke cu deseo tabata pa e ta na bida. Autoridad na e momentonan aki, esta Ministerio Publico lo bay duna un conferencia di prensa unda cu nan lo bay splica riba e caso tristo aki cu a sosode y ya caba cu dos morto a keda registra riba cabes di e padrastro y su propio mama y tambe e mama di a padrastro cu ta cera awor aki. Nos lo bay tey en vivo for di Ministerio Publico pa mas di e caso tristo aki.